മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍ (ഓപ്പണ്‍ ഫ്രെയിം, പയ്യന്നൂര്‍)
200 മീറ്ററുകള്‍
ഇപ്പോഴും വേദനയുണ്ടോ?
ചിലപ്പോൾ.
കരയാണ്ടിരിക്ക്‌!
ഇതുകൊണ്ട് വലിയ പ്രയോജനമൊന്നുമില്ല.
ഞാൻ തുളസിയിട്ടു കുറച്ച് എണ്ണ ചൂടാക്കട്ടെ, ചിലപ്പോ സുഖം കിട്ടും.
എണ്ണയില്ലെങ്കിലും നിന്റെ കൈ അത്രയും മൃദുലമാണ്‌.
ഇപ്പോഴാ ഒരു ശൃംഗാരം.
അനങ്ങരുത്. ഞാൻ പെട്ടെന്ന് വരാം.
സാൽവ!
ഹേയ്, റീം. സുഖമാണോ?
ഇത് മുസ്തഫയാണ്.
അവർ എന്റെ വീട്ടിലാണ്, മറ്റെവിടെയുമല്ല.
എനിക്ക് പെർമിറ്റ് ഇല്ല.
നിനക്കും കുട്ടികൾക്കും സുഖമല്ലേ?
അവൾ എന്തോ എടുക്കാൻ പുറത്തേക്കിറങ്ങി. നിന്നെ വിളിക്കാൻ ഞാൻ അവളോട് പറയാം.
കുഴപ്പമൊന്നുമില്ലല്ലോ?
എവിടെ എന്റെ സുന്ദരി കലാകാരി?
എന്റെ പൊന്നെന്താണ് ചെയ്യുന്നത്?
എന്താ മോള് ഉണ്ടാക്കിയത്? ഞാനൊന്ന് രുചിച്ച് നോക്കട്ടെ?
നൂറാ?
ഇതെന്താണുമ്മാ?
മോനെ...
വിട്ടേക്ക്...!
- ഉമ്മാ! - ഒരു കലത്തപ്പത്തിന്റെ കഷണം മാത്രം.
ഉമ്മാ! ദൈവം സഹായിച്ച് ചെയ്യല്ലേ. അവള്‍ വല്ലാതെ തടിക്കുകയാണുമ്മാ!
അവൾ കഴിക്കട്ടെ. അതൊന്നും അത്ര വലിയകാര്യമല്ല..
ഉമ്മ അവള്‍ക്ക് വളം വെച്ചുകൊടുക്കുകയാണ്. ഇതവളെ വല്ലാതെ തടിപ്പിക്കും ഉമ്മാ.
- ഇത് അവസാനത്തെ കഷണമാണ്, ഓ കെ ? - ഓ കെ.
മോള് കഴിക്കൂ.. നന്നായി കഴിച്ചോ മോളെ.
''മാജിദ്! വന്ന് നിന്റെ സാധനങ്ങൾ എടുക്കൂ.''
മജ്ദ്, ഉമ്മ പറയുന്നത് കേൾക്കൂ.
എന്താണ് നിങ്ങൾ മുറിയില്‍ നിന്നും ഇറങ്ങിയത്?
നീ തിരിച്ചു വന്നില്ല.
റീം വിളിച്ചിരുന്നു
അവൾ എനിക്ക് ഒരു ബസ് ഡ്രൈവറുടെ നമ്പർ തന്നു
അതുകൊണ്ട് നീ അവനെ വിളിച്ച് സംസാരിക്കൂ..
ആ സമ്മര്‍ ക്യാമ്പിനെക്കുറിച്ച്?
- ശരിക്കും? സന്തോഷം.
നിങ്ങൾ എങ്ങനെയാണ് തിരികെ പോവുകയും നിങ്ങളുടെ നടുവിന് വിശ്രമം കൊടുക്കുകയും ചെയ്യുക?
ഞാന്‍ പെട്ടെന്നുതന്നെ തിരിച്ചെത്തും.
ശരി, ഹൈഫയിലെ ഒരു സമ്മർ സ്കൂളില്‍ ഞാൻ മാജിദിന്റെ പേര് രജിസ്റ്റർ ചെയ്തിട്ടുണ്ട്.
ഹൈഫയിലോ?!
അവിടെ മാജിദിന്റെ കഴിവ് കണ്ടെത്തിയ ഒരു സ്കൗട്ട് ഉണ്ടായിരുന്നു
മക്കാബി ഹൈഫയുടെ ഫുട്ബോൾ ടീമിൽ അവനെ പരിശീലിപ്പിക്കാൻ അയാള്‍ ആഗ്രഹിക്കുന്നു.
മക്കാബി ഹൈഫ?! ഈ ഭൂമിയിലെ എന്തിനെക്കുറിച്ചാണ് നീ പറയുന്നത് എന്നറിയോ?
നിങ്ങൾ അവനെ തടഞ്ഞാൽ അവൻ ശരിക്കും വിഷമിക്കും.
അത് വെറും രണ്ടു മാസത്തെ കാര്യമല്ലേ?
നീ പറയുന്നതിനോട് എനിക്ക് ഒരു തരിമ്പും യോജിപ്പില്ല
കൂടാതെ നമുക്ക് അതിനുള്ള പണവുമില്ല. അതുകൊണ്ട് അത് വിട്ടേക്കൂ.
അത്രയും പണം ഞാൻ കടം വാങ്ങിയിട്ടുണ്ട്.
നിനക്ക് മാത്രമായി അത്തരമൊരു തീരുമാനം എടുക്കാൻ എങ്ങിനെയാണ് കഴിയുന്നത്?
മറിയം, മതീ.. താഴെ ഇറങ്ങൂ..
നീ ഉമ്മയുടെ കൂടെ താമസിച്ചാല്‍ മതി
ഇല്ല! ഞാൻ പോകൂലാ.
മറിയം കരച്ചില്‍ നിര്‍ത്തൂ, ആ ബാഗ് ഇങ്ങു തരൂ.
- ശുഭദിനം. - ഹായ് അബു നിദാൽ!!
-സാൽവ എന്തൊക്കെയുണ്ട്! -സുഖമായി പോകുന്നു
ക്ഷമിക്കണം, എനിക്ക് പെട്ടെന്ന് ചെക്ക് പോയിന്റ് കടക്കണം. അതിന്റെ തിരക്കാ.
അങ്കിള്‍ നിദാലിന് ഹായ് പറയൂ. നമസ്കാരം പറയൂ.
അങ്കിള്‍ നിദാലിന് ഹലോ പറ
റോഡില്‍ നന്നായി ശ്രദ്ധിക്കണേ.
- നിങ്ങളുടെ നടുവേദന എങ്ങിനെയുണ്ട്? - കുറച്ചു സുഖമുണ്ട്, ദൈവത്തിനു നന്ദി!
നിങ്ങളുടെ പെര്‍മിറ്റ്‌ കിട്ടിയോ? ഇല്ല, ഇതുവരെയായും അത് വന്നില്ല.
നിങ്ങൾക്ക് ഇപ്പോഴും ഈ ടൂള്‍സ് ആവശ്യമുണ്ടോ? - വേണ്ട, വേണ്ട.
എനിക്ക് ഒരു ചെറിയ ജോലി ശരിയായിട്ടുണ്ട്. നാളെ രാവിലെ ഞാൻ അങ്ങോട്ട് പോവുകയാണ്.
- എവിടെയാണത്? - ഹയേഷില്‍, ഇവിടെ അടുത്താണ്.
ഇവ വിൽക്കുന്നത് വരെ ഇവിടെ സൂക്ഷിക്കാമോ?
തീർച്ചയായും അബു നിദാൽ. എന്നാൽ ഇതെങ്ങിനെ കിട്ടി?
ശരിക്കും ശമ്പളം പോലുംതരാൻ താത്പര്യമില്ലാത്ത ഒരാള്‍ക്ക് വേണ്ടിയാ ഞാൻ ജോലി ചെയ്തത്.
ഇപ്പോള്‍ പറയുന്നു, ഇവ വിറ്റ ശേഷം പണം തരാമെന്ന്. ഞാന്‍ വിറ്റോളാം എന്നുപറഞ്ഞു ഞാനിവ ഇങ്ങെടുത്തു.
എനിക്കവന്റെ കൂടെ പണിയെടുക്കുന്നതേ വെറുപ്പാണ്.
- മുസ്തഫ. - പറയൂ, അബു നിദാൽ?
- എല്ലാം ഓ കെ യല്ലേ? - കുഴപ്പമില്ല, എല്ലാം ഓ കെ യാണ്.
എന്തെങ്കിലും ആവശ്യമുണ്ടെങ്കിൽ എന്നോട് പറയണം. നിന്റെ മൂത്ത സഹോദരന്റെ സ്ഥാനത്തുനിന്നാണ്പറയുന്നത്.
വളരെ സന്തോഷം അബു നിദാല്‍. നിങ്ങള്‍ തീര്‍ച്ചയായും എന്റെ ഏറ്റവും അടുത്ത സുഹൃത്താണ്.
നമുക്ക് ഒരു ചായകഴിക്കാം. കുട്ടികൾ പോയല്ലോ. നിങ്ങളെ കണ്ടാല്‍ ഉമ്മക്ക് സന്തോഷമാവും!
അടുത്ത തവണയാകട്ടെ! നിങ്ങൾക്ക് പെർമിറ്റ് ലഭിച്ചാലുടന്‍ എന്നെ അറിയിക്കുക.
ഇനി പെർമിറ്റ് കിട്ടുന്നില്ലെങ്കില്‍ അതും. എന്റെ പരിചയത്തില്‍ ഒരു കള്ളക്കടത്തുകാരനുണ്ട്.
-അതു ഞാൻ ചെയ്യില്ല... -വർക്ക്ഷോപ്പിൽ നിരവധി തൊഴിലാളികള്‍ അങ്ങിനെവരുന്നുണ്ട്.
അതാണ്!
- നിങ്ങൾ എനിക്ക് ഒരു കാപ്പി കടപ്പെട്ടിരിക്കുന്നു! - എപ്പോഴും സ്വാഗതം.
''ട്രംപിനെയും നെതന്യാഹുവിനെയും രക്ഷിക്കാനാണ് ഇത് സ്ഥാപിച്ചത്'' ''അവരുടെ ഓഫീസിലെ നിബന്ധനകൾ പുതുക്കാൻ''
''ഇതൊരു ഭ്രാന്തൻ പദ്ധതിയാണെന്നാണ് പല ഇസ്രായേലി വിശകലന വിദഗ്ധരും പറയുന്നത്''
"ഇവർ കാസിനോകളിലെ ചൂതാട്ടക്കാരെപ്പോലെയാണെന്നാണ് അവരുടെ അഭിപ്രായം''
''ഈ പദ്ധതി ഗൗരവമായി എടുക്കുന്നത് '' ''ട്രംപിൻറെ അനുയായികൾ മാത്രമാണ്"
''ഉദാഹരണത്തിന്, ചില അറബ് ഗവൺമെന്റുകള്‍...''
ഉമ്മാ, ഞാൻ ലൈറ്റ് ഓഫ് ചെയ്യണോ?
ഞാനും ബാൽക്കണിയിലേക്ക് വരുന്നു. ഞാനും നിന്നെ സ്നേഹിക്കുന്നു നൂറ.
കാരണം, നിന്റെ ഗൃഹപാഠമെല്ലാം നീ ചെയ്തല്ലോ.
- മറിയം എവിടെ? - ''വരൂ, മറിയം.''
- മറിയുമ്മാ, ഡാഡിയുടെ പൊന്നുമോളെ - ''എന്തേ.''
- നീ ഇപ്പോഴും ഉണർന്നിരിക്കുകയാണോ, മോളേ? - ''അതെ.''
- എന്തേ ഉറങ്ങാത്തത്? - ''എനിക്ക് ഉറങ്ങണ്ടാ.''
- ഉമ്മ എവിടെ? - ''ഉമ്മ ഉറങ്ങുകയാ.''
- അപ്പോള്‍ ശരി.. ആരാണ് ഒഫാക്കുന്നത്? - ''ഞാന്‍,, ഞാന്‍,, ഞാന്‍!
- ''ശരി മറിയം. അമര്‍ത്തൂ'' - കാണട്ടെ.
''മറിയം, പലതവണ അമർത്തുക.''
- ''ഇങ്ങനയാ?'' - ''അതെ.''
- ''ഡാഡി, ഇനി ഡാഡിയാ ചെയ്യേണ്ടത്!'' - അതെ! ഞാന്‍ ചെയ്യാം
നിങ്ങള്‍ റെഡിയാണോ? - ''അതെ!''
ശരി, ഒന്ന്, രണ്ട്.....
മൂന്ന്!
''നിങ്ങള്‍ എന്താ ഈ ചെയ്യുന്നേ?''
- ഗുഡ് നൈറ്റ് - ''മറിയം, നിർത്തൂ! നിർത്താന്‍''
മതിയാക്ക് മക്കളേ... മാജിദ് എവിടെ?
- ''അവന്‍ മുറിയില്‍ ഉറങ്ങുകയാ'' - മറിയം, മറിയുമ്മാ!
- ശരി, മക്കളെ.. പോയി ഉറങ്ങൂ... ഗുഡ്നൈറ്റ്! - ''ഗുഡ്നൈറ്റ്!''
ഇനി മൊബൈലിലോന്നും കളിക്കല്ലേ. - ഡാഡി, ലവ് യു.
ഐ ലവ് യു ടൂ മറിയം. എന്റെ പൊന്നുകട്ടേ..
- ''ബൈ.'' - ''ബൈ.''
ഈ ഫോണ്ട് എത്ര ചെറുതാണ്.
- സലാം അലയ്ക്കം.. - സലാം.
- ആ പട്ടികയിൽ എന്റെ പേരുണ്ട്. - ശരി.
- ഒരു വർക്ക് പെർമിറ്റിനു വേണ്ടി. - പേര്?
മുസ്തഫ ജമാൽ ഹുസൈൻ ഇബ്രാഹിം. -മുസ്തഫ ജമാൽ ഹുസൈൻ ഇബ്രാഹിം?
അവർ നിങ്ങൾക്ക് ഫാക്സ് വഴി റിപ്പോർട്ട് അയയ്ക്കും.
മുസ്തഫ ജമാൽ ഹുസൈൻ ഇബ്രാഹിം? അതെ!
- ഇതാ നിങ്ങള്‍ക്ക് പോകാം - എന്റെ ഐ ഡി കൂടി തരൂ.. നന്ദി.
നീ റെഡിയായോ നൂറാ.. ഉപ്പയുടെ ചുണക്കുട്ടീ..
ശരി. ഉമ്മയെ വിളിക്കൂ, എനിക്ക് സംസാരിക്കാനുണ്ട്.
ഗുഡ് നൈറ്റ് മോള്‍..
സല്‍വാ ... എന്തു പറ്റി പൊന്നേ?
ഞാൻ ഇന്ന് പലതവണ നിന്നെ വിളിച്ചു. നിന്നെ കിട്ടിയേയില്ല.
നിനക്ക് അസുഖമൊന്നുമില്ലല്ലോ. അതെങ്കിലും പറയൂ..
കേൾക്കൂ, ഞാൻ ഇന്ന് തുൽക്കാം ക്ലബ്ബിൽ പോയി. കോച്ചിനോട് സംസാരിച്ചു...
മാജിദിന്റെ ചില വീഡിയോകൾ ഞാൻ അദ്ദേഹത്തെ കാണിച്ചു..
അവനെ ടീമിൽ ചേര്‍ക്കാന്‍ കോച്ച് സമ്മതിച്ചു.
ഞാൻ തന്നത്താന്‍ സംസാരിക്കുന്നത് പോലെയുണ്ട്.
ഞാന്‍ വിചാരിച്ചു നീ പോയെന്ന്.
''ആരാണ് എല്ലാ ദിവസവും മാജ്ദിനെ വെസ്റ്റ് ബാങ്കിലേക്ക് കൊണ്ടുപോകുക?''
ദിവസവും അങ്ങോട്ടും ഇങ്ങോട്ടും പോകുന്നതിനു പകരം ഇവിടെ നിൽക്കാമെന്നാണ് ഞാന്‍ വിചാരിക്കുന്നത്.
''പക്ഷേ, നിങ്ങള്‍ ആദ്യം അവനോട് ചോദിക്കണമായിരുന്നു''
- ''നിൽക്കൂ, നിങ്ങളുടെ ചെവിയിൽ എന്താണ്?'' - എന്ത്?
- ''അതെന്താ നിങ്ങളുടെ ചെവിയിൽ?'' - അതൊന്നുമില്ല.
നാളെ നമുക്ക് മാജിദിനോട് സംസാരിക്കാം. എനിക്ക് പെർമിറ്റ് ലഭിച്ചു, നാളെ അബു നിദാലിനൊപ്പം ജോലിക്കു പോകയാണ്.
എന്റെ കയ്യിലുള്ള താക്കോൽ നഷ്ടപ്പെട്ടു. വരാൻ വൈകുമെങ്കിൽ താക്കോൽ ആ പാത്രത്തിനടിയിൽ വയ്ക്കുണം.
വെക്കാം. നിങ്ങള്‍ മൂന്നുമണിക്ക് മുമ്പായി എത്തുമോ?
''നിങ്ങൾ ജോലിക്ക് പോകുന്നത് എന്നോട് പറഞ്ഞില്ലല്ലോ?''
''നിങ്ങളുടെ നട്ടെല്ലിന് നല്ല വിശ്രമം വേണം. എന്തിനാ ഇങ്ങനെ സ്വയം പീഡിപ്പിക്കുന്നത്?''
പിന്നെ ഞാൻ എന്തു ചെയ്യണമെന്നാണ് നീ പറയുന്നത്?
''നിങ്ങള്‍ എന്തിനേക്കുറിച്ചാ സംസാരിക്കുന്നത്?''
''ശരി! ജോലിക്ക് പോയി നിങ്ങളുടെ നട്ടെല്ല് പൊട്ടിച്ചോളൂ''
''നിങ്ങളുടെ പിടിവാശി നമ്മെ എവിടെയെത്തിക്കുമെന്ന് നോക്കാം."
എന്തിനാ ഇങ്ങനെ മണ്ടത്തരം കാണിക്കുന്നത്! ഞാൻ ഇവിടെയുണ്ടല്ലോ!
നീ എനിക്ക് പോക്കറ്റ് മണി കൂടി തരുമല്ലേ?
കുറച്ച് മല്ലിയില കൂടി ഇടുമോ? നന്ദി.
നമസ്കാരം.
പിറകോട്ട്.
കടന്നുവാ.
പൊയ്ക്കോളൂ.
നിങ്ങളുടെ കൈവിരല്‍ വൃത്തിയാക്കി ഒന്നുകൂടി നോക്കൂ.
എന്റെ ഫിംഗര്‍ പ്രിന്റ്‌ ശരിയാവുന്നില്ല എന്നുതോന്നുന്നു.
- നിങ്ങളുട പെര്‍മിറ്റ്‌ കാണിക്കൂ - ഇതാ പെര്‍മിറ്റ്‌.
ശരി.. പൊയ്ക്കോളൂ..
താഴേക്ക് പിടിക്ക്... കുറച്ചുകൂടി താഴേക്ക്..
- (ഹീബ്രു)ഹലോ, ഞാൻ ഈ വീടിന്റെ ഉടമയാണ്. - ഹലോ.
(ഹീബ്രു) ഇതെടുക്കൂ...
(ഹീബ്രു) എടുത്തോളൂ...
(ഹീബ്രു) ഇത് അകത്ത് ഇടണം...
(ഹീബ്രു) അങ്ങനെ ചെയ്‌താല്‍ ആ വീട്ടിൽ വലിയ ഭാഗ്യമുണ്ടാകും.
- ദൈവം അനുഗ്രഹിക്കട്ടെ. - ആശംസകള്‍
വരൂ, ചങ്ങാതീ! സമയം പോകുന്നു.. പണിയെടുക്കൂ..
എന്നെ പിടിക്കൂ..
- എന്റെ കൈയ്യൊന്ന് പിടിക്കൂ അബു നിദാല്‍ - തീര്‍ച്ചയായും..
- എനിക്ക് മനസ്സിലായി. - എന്റെ മനുഷ്യാ!
- ടീ പാർട്ടി എവിടെയാണ്? - സ്വാഗതം, അബു നിദാൽ.
- നമസ്കാരം അബു നിദാൽ! - ഒരു ബക്ലവ പാർട്ടി കൂടിയുണ്ട്!
-നിങ്ങളുടെ പ്രായപൂർത്തി ഞങ്ങൾ ആഘോഷിക്കണോ? -ഞാൻ വിവാഹം കഴിച്ചു
നിനക്ക് വട്ടാണെന്ന് ആ പാവം പെണ്ണ് കണ്ടുപിടിച്ചോ?
- അഭിനന്ദനങ്ങൾ. - നന്ദി..
അബു നിദാൽ, ഇനി കണ്‍സ്ട്രക്ഷന്‍ സൈറ്റില്‍ ഉറങ്ങരുത്. കള്ളക്കടത്തും പാടില്ല.
അപ്പോള്‍ നമുക്ക് നിങ്ങളുടെ വർക്ക് പെർമിറ്റ് ആഘോഷിക്കാം.
അത് കല്യാണംപോലെ എളുപ്പം കിട്ടുന്നതല്ലല്ലോ, ചെറുക്കാ?
- നല്ല തമാശ, അബു നിദാൽ! - നന്ദി.
പാട്ടുവെക്കൂ.. നമുക്ക് നൃത്തം ചെയ്യാം.
ഞാനൊന്നും കാണുന്നില്ലേ... മറഞ്ഞിരിക്കുന്ന ആരെയും കാണാൻ കഴിയുന്നില്ലേ!
എന്റെ സുന്ദരക്കുട്ടികള്‍ എവിടെ പോയി?
ഉപ്പാടെ ചക്കരക്കുട്ടീ... പൊന്നു മുത്തേ...
എന്റെ ചാമ്പ്യന്‍ കുട്ടാ...!
"പൂച്ച പിറകില്‍തന്നെയുള്ളതിനാല്‍ ഞാൻ എലിയല്ലെന്ന് എലി പറഞ്ഞു."
"പട്ടി മുന്നിലെത്തിയപ്പോള്‍ ഞാൻ പൂച്ചയല്ലെന്ന് പൂച്ചയും പറഞ്ഞു... എന്നെ തിന്നൂ.."
- നിങ്ങള്‍ക്ക് നല്ല പനിയുണ്ട്‌. - നല്ല പനി?
- എനിക്ക് എന്നാല്‍ മരുന്നു തരൂ - ശരി. തരാം.
കെട്ടിടത്തിന്റെ കോണ്‍ക്രീറ്റില്‍ ഇടാന്‍ ഉടമ എനിക്ക് തന്നതാണിത്.
- എന്താണ്? എനിക്ക് മനസ്സിലായില്ല. - എനിക്കും മനസ്സിലായില്ല.
ഓരോരോ അന്ധവിശ്വാസങ്ങള്‍ ...
ആ നാണയങ്ങൾ വീട്ടില്‍ സന്തോഷം കൊണ്ടുവരുംപോലും.
അവ കുട്ടികൾക്ക് നൽകൂ. അവരത് മണി ബാങ്കിൽ നിക്ഷേപിച്ചോട്ടെ.
വേണ്ട! എന്നെ താഴെയിറക്കൂ! നിങ്ങളുടെ നടുപൊട്ടും! മുസ്തഫ!
നീ എന്റേതല്ലേ!
കുട്ടികളുണ്ട് അപ്പുറത്ത്
- അതുകൊണ്ടെന്താ? - മതിമതി..
- ഇപ്പോൾ എങ്ങനെയുണ്ട് നങ്ങളുടെ വേദന? - കുറച്ചു കുറവുണ്ട്.
എനിക്ക് നാളെ ഒരു വധുവിനെ മേക്കപ്പ് ചെയ്യിക്കാനുണ്ട്. കൂടെ അവരുടെ അമ്മയേയും സഹോദരിയേയും.
നിങ്ങൾക്ക് നാളെ ഒരുദിവസം കുട്ടികളോടൊപ്പം നില്‍ക്കാന്‍ കഴിയുമോ?
എനിക്ക് നില്‍ക്കണമെന്നുണ്ട്.
പക്ഷേ പണിക്കുപോണം.
നാളെ വീക്കിലി ഓഫ് അല്ലേ?
അബു നിദാലിന്റെ കൂടെയാണ് ജോലി... ആവശ്യത്തിനു കാശും കിട്ടും.
ഇന്ന് രാത്രി ഇവിടെ താമസിക്കൂ. - ഉപ്പാ, മാജിദ് എന്റെ ബ്രേസ്ലറ്റ് എടുത്തു.
- അവള്‍ വിടൂ! - ഇല്ല. ഇത് എന്റേതാണ്!
ഇവിടെ വരൂ!
- ഇത് എന്റെ ബ്രേസ്ലെറ്റ് ആണ്. - ഉപ്പ, അത് തിരികെ നൽകാൻ പറയൂ.
- ഇത് പെൺകുട്ടികൾക്ക് ഉള്ളതല്ല! - അതെ, ആണ്!
മുഹമ്മദ് സലാ അല്ലാതെ ലിവർപൂളിൽ നിന്ന് മറ്റാരെയും ഇവൾക്കറിയില്ല.
എന്റെയടുത്തു വാ.
നീ നല്ല കുട്ടിയാണ്, ശരിയല്ലേ?
ഇത് എനിക്ക് തരൂ, ഞാൻ പെട്ടെന്നുതന്നെ തിരിച്ചു തരാം, ഓ കെ?
നീ എന്റെ ചാമ്പ്യനല്ലേ!
-എന്തുപറ്റി മോനെ? -ഒന്നുമില്ല.
എന്താ സംഭവം. ഞാനൊന്ന് നോക്കട്ടെ.
- ഒന്നുമില്ല. - ഇതെന്താണ്?
ഞാനൊന്ന് കാണട്ടെ... മാജിദ്!
- ഇതെന്താണ്? - ഒരു അടിപിടിയുണ്ടായി.
- എന്ത്? ആരുമായി?
ആരുമായിട്ടാണ്?
പറ മോനെ, ആരുമായി?
സല്‍വ
എന്താ സംഭവം?
ഇതെന്താണ്?
സ്‌കൂളിൽ വെച്ച് അവന്‍ കുട്ടികളുമായി വഴക്കിട്ടിരുന്നു.
അവരുടെ മാതാപിതാക്കള്‍ വിളിച്ചു മാപ്പുപറഞ്ഞു.
നില്‍ക്കൂ.. എന്നോട് എല്ലാം തുടക്കം മുതല്‍ പറയൂ.
അവരാണ് തുടങ്ങിയത്.
അവരെന്ന നാറുന്ന വെസ്റ്റ്‌ ബാങ്കര്‍ എന്നുവിളിച്ചു.
അവര്‍ വൃത്തികെട്ട ചീത്തവിളിക്കുന്നു.
ഞാനാ സ്കൂള്‍ വെറുക്കുന്നു. എനിക്കവിടെ പോകേണ്ട.
ഞാനിനി അവിടെ പോകില്ല. പോയാല്‍ ഞാനെല്ലാവരെയും അടിക്കും.
-നീ എന്തെ ഇതെന്നോട് പറയാതിരുന്നത്? -അതിനു ഉപ്പ ഇവിടെയില്ലായിരുന്നു!
-നീ എന്താണ് എന്നിട്ട് ഒന്നും ചെയ്യാതിരുന്നത്? -ഞാൻ ടീച്ചറോട് സംസാരിച്ചു. പ്രശ്നം പരിഹരിക്കാമെന്ന് പറഞ്ഞു.
- അയാള്‍ മിക്കവാറും അത് പരിഹരിക്കും! - കുട്ടികള്‍ വഴക്കിടുന്നത് സാധാരണയല്ലേ?.
- എന്തുകൊണ്ടാണ് നീ എന്നോടിത് പറയാതിരുന്നത്! - എന്ത് പറയാതിരുന്നത് മുസ്തഫാ?
എനിക്കറിയില്ല!
മാജിദ് ഇസ്രായേലി കുട്ടികളുമായി കളിക്കണമെന്നാണോ നിന്റെ താത്പര്യം?
ഈ അടിപിടി ഇസ്രയേലി കുട്ടികളോടായിരുന്നുവെങ്കിൽ സ്ഥിതി എന്താകുമായിരുന്നു?
എന്തവസ്ഥ? ഞാൻ ഒരേസമയം രണ്ട് ജോലികൾ ചെയ്യുന്നു, രണ്ട് മണിക്കൂർ മാത്രമാണ് ഉറങ്ങുന്നത് മുസ്തഫാ.
രണ്ട് വീടുകൾ സംരക്ഷിക്കാന്‍ ചെക്ക്‌പോസ്റ്റുകൾക്കിടയിൽ ഞാൻ കിടന്നോടുകയാണ്. ഒറ്റപ്പെട്ടതായി തോന്നുന്നു എനിക്ക്.
നിങ്ങള്‍ എന്നെ കുറ്റപ്പെടുത്തുകയും ചെയ്യുന്നു.
ഞാനാണ് ഇതിനെല്ലാം ഉത്തരവാദിയെങ്കില്‍ എല്ലാ ചുമതലയും സ്വയം അങ്ങേറ്റെടുക്കൂ. എനിക്ക് മതിയായി.
ശരി. എങ്കില്‍ എന്റെകൂടെ വെസ്റ്റ്‌ ബാങ്കില്‍ വന്നു അവിടെ ജീവിക്കൂ.
മുസ്തഫാ, ഇത് നിങ്ങളുടെ തെറ്റാണെന്ന് നിങ്ങൾക്കറിയാം!
-നിങ്ങൾക്ക് ഇസ്രായേലി ഐഡി ലഭിക്കാൻ അവസരം ലഭിച്ചതാണ്. നിങ്ങൾ അത് നിരസിച്ചു! - എനിക്കാ ഐഡി ഒരിക്കലും വേണ്ട!
പിന്നെ നിങ്ങള്‍ക്ക് ഇതാണോ വേണ്ടത്? നമുക്കിടയില്‍ രണ്ട് വീടുകളും ഇടയില്‍ ഈ വൃത്തികെട്ട മതിലും!
ഞാൻ സ്കൂളും എന്റെ ഇടപാടുകാരെയും വിട്ട് വെസ്റ്റ് ബാങ്കിലേക്ക് മടങ്ങിയാല്‍
നിങ്ങളുടെ പെർമിറ്റുകൊണ്ട് നമുക്ക് ജീവിക്കാമെന്ന് നിങ്ങൾ വിചാരിക്കുന്നുണ്ടോ?
സല്‍വാ.
നാളെ എനിക്ക് ഉച്ചവരെയേ ജോലിയുള്ളൂ
ജോലി നേരത്തെ കഴിഞ്ഞാല്‍ ഞാന്‍ നേരെ കുട്ടികളുടെ അടുത്തേക്ക് വരും.
അത് സമ്മതമാണെങ്കില്‍ എന്നെ അറിയിക്കണേ.
(ഹീബ്രു) വീണ്ടും ശ്രമിക്കൂ.
(ഹീബ്രു) ശരിയായില്ല.
(ഹീബ്രു) നിങ്ങളുടെ കാർഡ് തരൂ.
(ഹീബ്രു) നിങ്ങളുടെ കാർഡ് കാലാവധി കഴിഞ്ഞു. അത് പുതുക്കേണ്ടതുണ്ട്.
(ഹീബ്രു) എന്റെ പെർമിറ്റ് സാധുവാണ്. നിങ്ങൾക്ക് പരിശോധിക്കാം.
(ഹീബ്രു) ഞാന്‍ അപ്പുറത്തെത്തിയിട്ട് അത് പുതുക്കാം.
(ഹീബ്രു) നിങ്ങളുടെ കാർഡ് പുതുക്കിയാലേ നിങ്ങള്‍ക്ക് ഇസ്രായേലിൽ പ്രവേശിക്കാന്‍ കഴിയൂ.
(ഹീബ്രു) തിരികെ പോകുക.
എന്താ പ്രശ്നം? ദയവായി എനിക്കെന്റെ പെർമിറ്റ് തിരികെതരൂ.
(ഹീബ്രു) പറഞ്ഞത് മനസ്സിലായില്ലേ? കാർഡ് പുതുക്കിക്കഴിഞ്ഞാലേ നിങ്ങൾക്കത് ലഭിക്കൂ.
(ഹീബ്രു) മടങ്ങിപ്പോവുക.
- എന്താ സംഭവം? - അവരെന്റെ പെര്‍മിറ്റ്‌ പിടിച്ചുവെച്ചു.
- ഹേയ്! തിരിച്ചുപോകൂ! - ശരി.
- അബു നിദാൽ, നിങ്ങൾ പൊയ്ക്കോളൂ.
മുസ്തഫാ, ഞാൻ വിളിക്കാം.
- നമുക്ക് ഈ പ്രശ്നം പരിഹരിക്കാം. - ശരി, അബു നിദാൽ.
- ഞാൻ എന്താണ് ചെയ്യേണ്ടത്? - മടങ്ങിപ്പോവുക.
അവരെന്നെ മാറ്റുമെന്നു പറഞ്ഞാല്‍? എന്താണ് സംഭവിച്ചതെന്ന് അവരോടു പറഞ്ഞില്ലേ?
ഞാന്‍ എന്റെ കാര്‍ഡ് നാളെത്തന്നെ പുതുക്കും.
ഓ.. നാളെ ശനിയാഴ്ചയാണല്ലേ?
അപ്പോള്‍ എവിടെയാണ് നിങ്ങള്‍ പറഞ്ഞ ആളുള്ളത്?
ശരി, ഞാനവരെ വിളിച്ചുനോക്കാം.
ശരി, ഞാൻ നിങ്ങളെ അറിയിക്കാം.
ഹലോ.
അബു നിദാലാണ് എന്നെ ഇങ്ങോട്ടയച്ചത്, അയാളെ നിനക്ക് അറിയാമെന്ന് പറഞ്ഞു.
അറിയാം. 350 ഷെക്കൽ ആണ് ചാര്‍ജ്ജ്.
ഞങ്ങൾ 15 മിനിറ്റിനുള്ളിൽ പുറപ്പെടും. ഒരു മണിക്കൂറിനുള്ളിൽ നിങ്ങൾ ഇസ്രായേലിലെത്തും.
നിങ്ങള്‍ വരുന്നോ ഇല്ലയോ?
സത്യം പറഞ്ഞാല്‍ ചാര്‍ജ്ജ് അതിഭീകരമാണ്.
അഥവാ നമ്മള്‍ പിടിക്കപ്പെട്ടാൽ എന്ത് സംഭവിക്കും?
ഇതൊരു ഗ്യാരണ്ടിയുള്ള സേവനമാണ്, മനസ്സിലായോ?
തീരുമാനമെടുക്കാൻ നിങ്ങൾക്ക് 15 മിനിറ്റ് സമയമുണ്ട്.
ഞാന്‍ നിങ്ങളോട് സംസാരിക്കുകയാണ്! - എന്താണ്?
നമ്മള്‍ പിടിക്കപ്പെട്ടാല്‍ എന്താ സ്ഥിതി?
അവസാനതവണ അവര്‍ നിന്നെ പിടിച്ചപ്പോള്‍ എന്താ സംഭവിച്ചതെന്ന് അയാളോട് പറയൂ.
എന്റൊപ്പം വന്നപ്പോഴല്ല അവനെ പിടിച്ചത്.
10,000 ഷെക്കൽ പിഴയും ഇസ്രായേലിൽ പ്രവേശിക്കുന്നതിൽ നിന്ന് വിലക്കും.
നിങ്ങൾക്ക് ചിന്തിക്കാൻ 13 മിനിറ്റ് സമയമുണ്ട്.
മോനെ, വെറുംവയറ്റിൽ മരുന്ന് കഴിക്കരുത്.
ഞാന്‍ നേരത്തെ ഭക്ഷണം കഴിച്ചതാണ്.
ശരിയാണ്. 350 ഷെക്കൽ വളരെ കൂടുതലാണ്.
പക്ഷേ, മോനെ, നീ ആ കള്ളവണ്ടിക്കാരന്റെ കൂടെ പോയിരുന്നെങ്കില്‍
നിനക്ക് രണ്ടാഴ്ചയോളം സൽവയുടെ കൂടെ താമസിച്ച് നിന്റെ ജോലി പൂർത്തിയാക്കാമായിരുന്നു.
ഇത് അവള്‍ ഇവിടെയുള്ളതുപോലെത്തന്നെയാണല്ലോ.
ഞാൻ ഫോൺ ഇവിടെ മറന്നുവെച്ചു പുറത്തുപോയി എന്നവളോട് പറയൂ.
ഹലോ?
അതെ മോളെ, പ്രിയ സല്‍വ..
എന്തുപറ്റി?
അവന്‍ ഇവിടെയുണ്ട്
എന്താണ് പറ്റിയത് സല്‍വ?
എപ്പോള്‍?
നാശം .
നമസ്കാരം - ഇല്ല, ഇല്ല, നിങ്ങൾക്ക് വേണമെങ്കില്‍ മുന്നോട്ട് പോകാം.
-നദീര്‍? -ഒരു നിമിഷം.
-എന്താണ് ? - നമ്മള്‍ ഫോണില്‍ സംസാരിച്ചിരുന്നു
ശരി, ഞാൻ നിങ്ങളെ തിരികെ വിളിക്കാം.
- നിങ്ങൾ ഓട്ടത്തിലാണെന്നു തോന്നുന്നു. - നിങ്ങളെ മിസ്‌ ചെയ്യാന്‍ പാടില്ലാത്തത് കൊണ്ട് ഓടി.
- ഇതാ 250 ഷെക്കൽ. - നന്ദി. ഇരിക്കൂ
താങ്ക് യു
- നമുക്ക് പോയാലോ? - കുറച്ചു സമയം കൂടി.
- എപ്പോൾ? - അൽപ്പം ക്ഷമയോടെ ഇരിക്കണേ.
ദയവായി അതൊന്ന് ഓഫാക്കുമോ?
നിങ്ങള്‍ എങ്ങോട്ടേക്കാണ്?
ക്ഷമിക്കണം, എനിക്ക് നല്ല തലവേദനയുള്ളതുകൊണ്ടാണ്.
അതിര്‍ത്തി കടന്നാൽ നമുക്ക് ഒരു ടാക്സി പങ്കിടാം, നിങ്ങൾ എവിടെ പോകുന്നു?
- നിങ്ങൾ എവിടെക്കാണ് പോകുന്നത്? - എന്റെ മകൻ ആശുപത്രിയിലാണ്.
എനിക്ക് പെട്ടെന്ന് പോകണമായിരുന്നു.
-അത്ര പേടിക്കാനൊന്നും ഉണ്ടാകില്ല. -ശരിയാണ്.. നന്ദി.
- ജറുസലേമിലേക്കാണോ? - അല്ല, ഹദേരയിലേക്ക്
ഹദേരയിലേക്കോ! ഞാനവിടുത്തെ ഹോസ്പിറ്റൽ മാനേജരുടെ വീട്ടിൽ ജോലി ചെയ്തിരുന്നു.
ഞാൻ നിങ്ങൾക്ക് അവിടുത്തെ ഡോ. ഫീൽഡ്മാനെ പരിചയപ്പെടുത്താം.
- ഡോ. ഫീൽഡ്മാൻ! എല്ലാ രീതിയിലും അറിയുമോ? - ഞാൻ തമാശ പറയുകയാണെന്ന് വിചാരിച്ചോ?
- നിങ്ങൾ ഒരു മെഡിക്കൽ പെർമിറ്റിനു അപേക്ഷിച്ചില്ലേ? - എല്ലാം ഇന്നാണ് പറ്റിയത്.
ഇനി നമുക്ക് പോകാമോ?
നിങ്ങളില്ലാതെ എങ്ങിനെ അവനെ ആശുപത്രിയിലാക്കി?
- അവൻ ഉമ്മയോടൊപ്പം ഇസ്രായേലിലാണ് താമസിക്കുന്നത്. - പിന്നെന്താണ് നിങ്ങൾ അവിടെ താമസിക്കാത്തത്?
നിങ്ങളുടെ ഭാര്യ ഇസ്രായേലിലാണ് താമസിക്കുന്നതെങ്കിൽ, നിങ്ങൾക്ക് വളരെ എളുപ്പത്തിൽ പെർമിറ്റ് ലഭിക്കുമായിരുന്നു.
അല്ല, എന്തെങ്കിലും സുരക്ഷാ കാരണങ്ങളാൽ നിങ്ങളെ വിലക്കിയിട്ടുണ്ടോ?
ഇനിയും എത്രനേരം കാത്തിരിക്കണം? 10 അല്ലെങ്കില്‍ 15 മിനിറ്റ് എടുക്കുമോ?
ചിലപ്പോള്‍ 10 മിനിറ്റ് അല്ലെങ്കില്‍ ഒരു മണിക്കൂര്‍.. ആവശ്യത്തിനു യാത്രക്കാര്‍ വരുന്നതുവരെ.
ഹലോ നിങ്ങള്‍ ഈ വാഹനത്തിന്റെ ഡ്രൈവറാണോ?
- ഇതൊരു പൊതുസർവീസ് വാഹനമല്ല. - അതെനിക്കറിയാം.
- കള്ളയാത്ര? - അതെ
- ഉറപ്പല്ലേ? - അതെ.
മിസ്റ്റർ നാദിർ! നിങ്ങള്‍ക്ക് ഇതാ രണ്ട് യാത്രക്കാര്‍ കൂടി.
- ആശംസകൾ. - ഹലോ.
അപ്പോള്‍?
- നിങ്ങളുടെ കൂടെ ഒരു വിദേശിയുമുണ്ട് അല്ലേ - ഞങ്ങള്‍ എത്ര തരേണ്ടിവരും.
- നിങ്ങൾ രണ്ടുപേർക്കും കൂടി 700. - എന്നാൽ നിങ്ങൾ ഒരാള്‍ക്ക് 250 അല്ലേ വാങ്ങിയത്? വേഗം പുറപ്പെടൂ.
നിങ്ങള്‍ ഒരാളെ ജീവിക്കാനും വിടില്ലേ?
നിങ്ങള്‍ ഒരു വിദേശ വനിതയെ കടത്താൻ തയ്യാറുള്ള ഒരാളെ കണ്ടെത്തൂ.. എന്നിട്ട് എന്നോട് സംസാരിക്കാൻ വരൂ.
അവരെ പണം നൽക്കാന്‍ അനുവദിക്കൂ. നിങ്ങളുടെ പ്രശ്നം എന്താണ്?
- എന്താ സംഭവം? - അയാള്‍ക്ക് 700 ഷെക്കാള്‍ വേണം..
- 500! - 500 പോരാ, 700!
- ഇത് വളരെ അപകടം പിടിച്ചതാണ്. - അതൊന്നുമല്ല, 500 തരാം.
ഒരു 600 കൊടുക്കാന്‍ പറ്റുമോ.
- 600 .. നിങ്ങള്‍ക്കായതുകൊണ്ട്. കാഷ്. - ശരി, 600.
ഇനി നമുക്ക് പോകാലോ?
എന്താണ് ഇവൾ ഇവിടെ ചെയ്യുന്നുണ്ടാവുക?
ഒരു ജോലി അന്വേഷിക്കുന്നുണ്ടാകാം.
ഞാൻ വരുന്നതിൽ അവർക്ക് ബുദ്ധിമുട്ടുണ്ടോ?
ഉണ്ടാകാം, പക്ഷേ അത് കാര്യമാക്കേണ്ടതില്ല
ഇങ്ങോട്ടുകാണിക്കൂ..
പ്രാന്ത്!
വേഗത കുറയ്ക്കൂ! ഈ കാപ്പി മുഴുവന്‍ ഇപ്പോള്‍ എന്റെ മേലാവും.
നിങ്ങളുടെ കൈ ഒരു ഹൈഡ്രോളിക് സിസ്റ്റം പോലെ പ്രവർത്തിക്കണം, ഞാൻ കാണിച്ചുതരാം.
നോക്കൂ... നിങ്ങൾ ഇടത്തേക്ക് തിരിയുമ്പോൾ
നിങ്ങളുടെ കൈകള്‍ ഇടത്തേക്ക് പോകണം.
നിങ്ങൾ വലത്തേക്ക് നീങ്ങുമ്പോൾ, നിങ്ങളുടെ കൈകള്‍ വലത്തേക്ക് പോകണം.നിങ്ങൾക്കത് മനസ്സിലാക്കാന്‍ കഴിയണം.
- അതൊരു കലയാണ് - ആ കപ്പ്‌ ഇങ്ങ് തിരികെ തരൂ.
ഹലോ അബു നിദാൽ.
ഞങ്ങൾ അല്‍പ്പം മുന്‍പ് പുറപ്പെട്ടു.
എനിക്ക് നാളെയും ജോലിക്ക് വരാന്‍ കഴിയില്ല.
ചിലപ്പോള്‍ നിങ്ങൾക്ക് മറ്റൊരാളെ കണ്ടെത്തേണ്ടിവരും.
ആശംസകൾ അറിയച്ചതിനു നന്ദി.
- ഹേയ്, എനിക്ക് ഒരു സിഗരറ്റ് തരാമോ? - പിന്നെന്താ, ഇതാ.
- നന്ദി - ഇതാ ലൈറ്റര്‍
- ഇസ്രായേലിൽ ജോലി ചെയ്യുകയാണോ? - ഒറ്റ സെക്കന്റെ.....
- അതെ, സൽവ. - അത് കളയാന്‍ അയാളോട് പറയാമോ?
ഇതുവരെ എത്തിയില്ല, അല്‍പ്പസമയത്തിനകം എത്തും.
ചെക്ക് പോയിന്റിൽ ചെറിയൊരു പ്രശ്നമുണ്ടായതിനാൽ ഞാൻ മറ്റൊരു വഴിക്കാ വരുന്നത്.
- അതിര്‍ത്തി കടന്നാൽ നിന്നെ വിളിക്കാം. - ഞാന്‍ ഈ സീറ്റിലിരുന്നാല്‍ നിങ്ങൾക്ക് ബുദ്ധിമുട്ടാവുമോ?
- എന്താണ്? - അവള്‍ ആ സീറ്റില്‍ ഇരിക്കട്ടെയെന്ന്?
അവന് എങ്ങിനെയുണ്ട്?
ശരി, വിശേഷങ്ങള്‍ എന്നെ അപ്പപ്പോള്‍ അറിയിക്കണം.
ബൈ! ഓ കെ.
ക്ഷമിക്കണം, ഇനി ഞാന്‍ ഒരു സിഗരറ്റ് കത്തിക്കില്ല.
- നിങ്ങള്‍ ഇംഗ്ലീഷ് സംസാരിക്കുമോ? - തീര്‍ച്ചയായും.
യാത്രയെക്കുറിച്ച് എനിക്ക് ചില ചോദ്യങ്ങൾ ചോദിച്ച് അത് റിക്കോര്‍ഡ് ചെയ്യാമോ?
-ഇവര്‍ എന്തിനെക്കുറിച്ചാണ് സംസാരിക്കുന്നത്?? - ഈ യാത്രയെക്കുറിച്ചും കള്ളക്കടത്തെക്കുറിച്ചും അവൾ ഒരു സിനിമ ചെയ്യുന്നു
- എവിടെ നിന്നാണ് ഇവര്‍ വരുന്നത് - അവര്‍ ജർമ്മനിയിൽ നിന്നുള്ള ഒരു ചലച്ചിത്ര സംവിധായികയാണ്
നിങ്ങളുടെ പേര് എന്താണ്?
എന്റെ പേര് ആനി.
- നിങ്ങളെ കണ്ടതിൽ സന്തോഷം അനാ..
- ആനി, ഇ എന്നവസാനിക്കും
- ആനി, കണ്ടതിൽ സന്തോഷം. - നിങ്ങളുടെ പേര്?
- ഞാൻ മുസ്തഫ - കണ്ടതില്‍ വളരെ സന്തോഷം.
- ദയവായി, ബുദ്ധിമുട്ടാവില്ലെങ്കില്‍ എന്നെ ഷൂട്ട്‌ ചെയ്യരുത്.
- തീർച്ചയായും, സോറി, ചെയ്യില്ല. - താങ്ക് യു.
ഇവള്‍ ആരാണ് എന്ന് നിങ്ങള്‍ ഇപ്പോഴും വിചാരിക്കുന്നുണ്ടെങ്കില്‍ പറയാം, അവള്‍ ഒരു സിനിമാക്കാരിയാണെന്ന് മനസ്സിലായി.
അതുകൊണ്ടെന്താണ്? നമ്മുടെ 'സന്തോഷകരമായ ജീവിതം' അവൾ ലോകത്തെ കാണിക്കട്ടെ.
ഒരുപക്ഷേ അവൾ നമ്മളെ ഹോളിവുഡിലേക്ക് എത്തിച്ചേക്കും.
അവൾ ഒരു പലസ്തീൻ വംശജയാണ്. കഴിഞ്ഞ തവണ എയർപോർട്ടിൽ വെച്ച് അവർ അവളെ ഭ്രാന്തയാക്കി.
അവൾ ഇത്തവണ ജോർദാൻ വഴിയാണ് വന്നത്. വെസ്റ്റ് ബാങ്കിലേക്ക് മാത്രമാണ് അവള്‍ക്ക് വിസ ലഭിച്ചത്. തെണ്ടികൾ!
പലസ്തീനിൽ അവൾ എവിടെയാണ്?
അവളുടെ ഗ്രാന്റ് പാരന്റ്സ് ലെബനനിൽ അഭയാർത്ഥികളായിരുന്നു. വളരെ മുമ്പ് ബെർലിനിലേക്ക് അവർ കുടിയേറി
- അതുകൊണ്ടാണോ അവൾ പലസ്തീൻ ആവുന്നത്? - അതെ.
- ശരിക്കും പലസ്തീൻ? - അതെ പക്ഷെ...
അതിനെക്കുറിച്ച് സംസാരിക്കാൻ അവൾ ഇഷ്ടപ്പെടുന്നില്ല.
അവളുടെ അച്ഛന്‍ പലസ്തീൻകാരനും അമ്മ ജർമ്മൻ വംശജയുമാണ്. അവള്‍ കുട്ടിയായിരുന്നപ്പോൾ തന്നെ അച്ഛൻ വിട്ടുപോയി.
അല്ലെങ്കിൽ അവൾ അറബി സംസാരിക്കുമായിരുന്നു. - ആ കുടിയേറ്റക്കാരെ നോക്കൂ!
- എനിക്ക് ഒരു കലാഷ്‌നിക്കോവ് ഉണ്ടായിരുന്നെങ്കിൽ! - റാംബോ! അവൾ അറബി സംസാരിക്കില്ല.
തന്തയില്ലാത്തവന്മാര്‍!
- ഇവർ കുടിയേറ്റക്കാരാണോ? - അതെ, പലസ്തീനിലേക്ക് എല്ലാവര്‍ക്കും കുടിയേറാം.
- നിങ്ങളുടെ പക്കൽ സാംസങ് ചാർജർ ഉണ്ടോ? - ഇല്ല, ഐഫോൺ ആണ്.
- ഇങ്ങു താ. എന്റെ കയ്യില്‍ ഒരു അഡാപ്റ്റർ ഉണ്ട്. - എന്നാലത് നേരത്തെ പറയണ്ടേ ചങ്ങാതീ.
- കാറിൽ വെച്ച് നിങ്ങൾ എന്താണ് സംസാരിച്ചത്? - ചുമ്മാ, സന്ദര്‍ഭത്തിനൊത്ത് ചിലതെന്തോ പറഞ്ഞതാണ്.
നിങ്ങൾക്ക് പലസ്തീൻ വംശജയാണെന്ന് ഞാൻ അവരോട് പറഞ്ഞു.
എന്ത്? എന്തിന്?
നിങ്ങൾ ഷൂട്ട്‌ ചെയ്യുന്നത് കണ്ടാൽ പ്രശ്നമാണ്. അതില്ലാതാക്കാന്‍.
- സ്ത്രീകള്‍ക്ക് ഉപയോഗിക്കാന്‍ പറ്റിയ ശുചിമുറിയുണ്ടോ? - ഉണ്ട്. ഉള്ളിലാണ്.
- ഹേയ്, പോണിടെയിൽ... - പോണിടെയിൽ അല്ല, എന്റെ പേര് കിഫ.
- ആ പലസ്തീൻകാരി ഇവിടെ എവിടെയാണ്? - ഏക്കറിൽ ഉള്ള സലാം കുടുംബത്തില്‍.
- ഞാൻ നിങ്ങളോടാണ് സംസാരിക്കുന്നത്! - ഞാൻ സലാം കുടുംബത്തിന് വേണ്ടി ജോലി ചെയ്തിട്ടുണ്ട്
നമുക്ക് പോകണ്ടേ!
ഒരു നിമിഷം ഞാൻ ക്രോസിംഗ് കാര്യങ്ങള്‍ ചെയ്യുകയാണ്.
അത് എളുപ്പമല്ല, ഓ കെ?
- ചൂടാകാതെ - നിനക്കെന്താ വേണ്ടത്?
നിങ്ങൾക്ക് തൊഴിലാളികളെ ആവശ്യമുണ്ടോ എന്നറിയാനാണ്. അവർ നിങ്ങളെ മാറ്റുകയാണെന്ന് പറയുന്നത് കേട്ടു.
നീ തനിച്ച് പോവുകയാണോ?
നിങ്ങൾ അവിടെമുന്‍പ് ജോലി ചെയ്തിരുന്നോ? അതോ ആദ്യത്തെ ശ്രമമോ?
അല്ല, ആദ്യമായല്ല, ഞാൻ ജോലി ചെയ്തിരുന്നിടത്തെ തെണ്ടി എന്റെ മുഴുവൻ കൂലിയും നൽകുന്നില്ല.
- നിനക്ക് എത്രവയസ്സുണ്ട്? - അടുത്ത മാസം 18 തികയും.
- നീ ഒരു പ്രശ്നക്കാരനാണോ? - അല്ല, ദൈവത്താണെ അല്ല.
ഈ നാദീറിന്റെ ഒപ്പം നിങ്ങൾ മുമ്പ് ഇങ്ങനെ അതിര്‍ത്തി കടന്നിട്ടുണ്ടോ??
ഇല്ല. ഞാൻ ജറുസലേമിൽ നിന്ന് ഇങ്ങോട്ട് കടന്നിന്നു.
നിനക്ക് എന്തൊക്കെ ജോലിചെയ്യാം? - എന്തും. ടൈല്‍സ് വിരിക്കും..
തേപ്പ് പണിയെടുക്കും, വീട് വൃത്തിയാക്കും.. പൂന്തോട്ടം നോക്കുക വരെ ചെയ്യും.
- നിനക്ക് വീട് പെയിന്റ് ചെയ്യാൻ അറിയുമോ? - തീർച്ചയായും.
ശരി, ഞാൻ നിങ്ങളുടെ നമ്പർ മാനേജർക്ക് നല്‍ക്കാം.
നീ എവിടെ തമാസിക്കും. അതൊക്കെ ഞാന്‍ നോക്കിക്കോളാം.
അതുശരി
എന്റെ പടച്ചോനെ!
- എല്ലാവരും ലിവർപൂൾ ബ്രേസ്ലറ്റുകളാണ് ധരിക്കുന്നത്! - ഇത് എന്റെ മകന്റേതാണ് ?
മുഹമ്മദ് സലാ വലത് കാൽ കൊണ്ട് ഡ്രിബ്ലിംഗ് ചെയ്യുന്നത് കണ്ടിട്ടില്ലേ
ബൂം! ഈജിപ്ഷ്യൻ ഫറോവ ഇതാ സ്കോർ ചെയ്തിരിക്കുന്നു!
എന്റെ ദൈവമേ! ഇതാ ഈജിപ്ഷ്യൻ ഫറോവ!
കൊള്ളാം! ആരാണ് ഈ കമന്റേറ്റർ?
അത് ഫഹദ് ഒതൈബിയാണ്.
കൊള്ളാം.
നിങ്ങളുടെ ഫോൺ ഒന്നെനിക്ക് തരൂ.
ഞാൻ എന്റെ നമ്പർ സേവ് ചെയ്യാം.
- എനിക്ക് ഒരു മിസ്ഡ് കോൾ തരൂ.. - എന്താണ് മിസ്ഡ് കോൾ?
എന്നെ ഒന്ന് ഫോൺ വിളിക്കുക, കട്ടാക്കുക. അതുതന്നെ.
എന്താണ് നോക്കുന്നത്? കയറിയിരിക്കൂ. നിങ്ങളുടെ തിടുക്കം അറിയാം.
നിങ്ങളുടെ ഫോൺ ചാർജ് ചെയ്യുന്നില്ല. കേടാണെന്നു തോന്നുന്നു.
തുൽക്കറിലെ ഒരു ടെക്നീഷ്യനെ എനിക്കറിയാം. നല്ലയാളാണ്. ഞാന്‍ പരിചയപ്പെടുത്താം വേണമെങ്കില്‍.
- ഇത് ചാർജ് ചെയ്യില്ലെന്ന് നിങ്ങൾക്ക് ഉറപ്പാണോ? - അതെ.
ഇത് റിക്കോര്‍ഡ് ചെയ്യൂ...
- ഹേയ്, ഒരു മിനിറ്റ് നിർത്തുക. - എന്താ സംഭവം?
- നിങ്ങൾക്ക് മൂത്രമൊഴിക്കണോ? - വേണം.
നീ എവിടെ പോകുന്നു? എന്താ ഈ ചെയ്യുന്നത്?
- മതിയാക്കി വാടോ, ഇയാള്‍ നമ്മെ കുഴപ്പത്തിലാക്കും. - വണ്ടിയെടുക്ക്, പോകാം.
നിര്‍ത്ത്! നിങ്ങള്‍ക്കെന്താ ഭ്രാന്തു പിടിച്ചോ?
ഇനി ഒരിക്കലും ഇത് ചെയ്യരുത്, കേട്ടല്ലോ?
നിനക്ക് ഭ്രാന്താണോ? എന്തിനാണ് ഈ വിഡ്ഢിത്തരം!
- നിന്നെ ഇവിടെവിടാന്‍ പോവുകയായിരുന്നു. - നിനക്ക് വട്ടാണോ! നീ പതാകകൾ ശേഖരിക്കുകയാണോ?
- അതെ, ഇത് എന്റെ അഞ്ചാമത്തെ പതാകയാണ്! - അതടച്ച് അകത്തുവരൂ! ഹീറോ കളിക്കുകയാണ്!
ഇരിക്കൂ.
- നന്നായി ചെയ്തത്, സഹോദരാ! - നന്ദി.
ഗംഭീരം!
- ഇവര്‍ നിങ്ങളോടൊപ്പമുള്ളവരാണോ? - അതെ.
- ഇവര്‍ എവിടെനിന്നുമാണ്? - ജർമ്മനിയില്‍ നിന്ന് .
- ഹലോ - ഹലോ
- നിങ്ങൾ ജർമ്മനിയിൽ നിന്നാണോ? - അതെ, ബെർലിനിൽ നിന്ന്
- ചിലപ്പോള്‍ അവൾ മൊസാദിന്റെ ആളായിരിക്കാം! - അങ്ങിനെയായിരുന്നെങ്കില്‍ എന്നാണു ഞാന്‍ ചിന്തിക്കുന്നത്. എപ്പോള്‍ വേണമെങ്കിലും അവള്‍ക്ക് നമ്മളെ പ്രഹരിക്കാമല്ലോ.
- ഞാൻ പ്രഹരിച്ചാല്‍ മതിയോ? - ഞാൻ തമാശ പറഞ്ഞതാണ് മനുഷ്യാ!
ശരിക്കും അവൾ മൊസാദിനൊപ്പം പ്രവർത്തിക്കുകയല്ല എന്ന് നിങ്ങള്‍ക്കുറപ്പുണ്ടോ?
- മൊസാദ്? ഞാൻ മൊസാദിന്റെ കൂടെയാണെന്ന് നിങ്ങൾ കരുതുന്നുണ്ടോ? - ഉണ്ട്. സാധ്യതയുണ്ട്.
- അതെ, ചിലപ്പോള്‍ അങ്ങിനെയാവാം.
അവളുടെ കുടുംബം ലെബനന്‍ അഭയാർത്ഥികളായിരുന്നു. അച്ഛൻ 70-കളിൽ ജർമ്മനിയിലേക്ക് കുടിയേറി..
അങ്ങിനെയല്ലേ, മുത്തേ?
നിങ്ങൾ അറബി സംസാരിക്കുമോ??
ഉവ്വ്. വളരെ കുറച്ച് സംസാരിക്കും.
- നിങ്ങളുടെ ബന്ധുവാണോ ഇവര്‍! - അല്ല
അവര്‍ വിവാഹിതയാണോ?
നിങ്ങളുടെ ഓഞ്ഞ മുഖത്തോട് അവൾക്ക് താൽപ്പര്യമുണ്ടെന്നാണോ വിചാരിക്കുന്നത്?
ബന്ധുവിന്റെ വിവാഹത്തിൽ പങ്കെടുക്കാൻ പോകുന്ന എന്റെ ഈ യാത്രയെക്കുറിച്ച് അവൾ ഒരു സിനിമ ചെയ്യുകയാണ്. മനസ്സിലായോ
ചങ്ങാതീ, ഞങ്ങൾക്കും ഡിഗ്രിയുണ്ടെന്ന് അവളോട് പറയൂ..
സ്ഥിതിഗതികള്‍ അത്രയും മോശമായതിനാലാണ് ഞങ്ങള്‍ ഈ സാഹസിക യാത്ര നടത്തുന്നത്
ഞങ്ങൾ വലിയ 'ബിർസണില്‍' ആണ് താമസിക്കുന്നത്.
ജയിലിൽ
അതെ, ജയിലില്‍
- കേട്ടോ, അവൾ നിങ്ങളെ 'ഫേസ്ബുക്കി'ൽ പ്രശസ്തരാക്കും. - എന്തായാലും, എന്നെ വിട്ടേക്കണം..
- എന്തെങ്കിലും രണ്ടുവരി പാടൂ, പ്ലീസ്. - പാടൂ.. നല്ല അടിപൊളി ട്യൂണില്‍ ഒരു പാട്ട്.
പണിയുണ്ടാക്കല്ലേ ചങ്ങായികളെ. അവൾ എത്ര സുന്ദരിയാണെന്ന് നോക്കെടാ. പാടൂ!
നദീർ, അവർ സാത്താറ ചെക്ക്‌പോസ്റ്റിൽ വെച്ച് ഒരാളെ വെടിവെച്ചു കൊന്നു!
ഇപ്പോള്‍ മറ്റൊന്നും ചിന്തിക്കേണ്ട, ഈ നിമിഷം നമുക്കാസ്വദിക്കാം.
ദൈവം എല്ലാവർക്കും ശക്തി നൽകട്ടെ.
ആ ആടിന് നിങ്ങളുടെ വാനിനേക്കാൾ വിലയുണ്ടാകും.
ആടോ?
അവ ചെമ്മരിയാടുകളാണ്. അതെയോ?
ഒരാട്ടിന്‍കുട്ടി തന്റെ അമ്മയോട് പറഞ്ഞു "ഞാൻ ഇന്ന് മരിക്കുമെന്ന് സ്വപ്നം കണ്ടു."
അമ്മ മറുപടിപറഞ്ഞു, "നീ വിശുദ്ധ മൃഗമാകും!" ആട്ടിന്‍കുട്ടി പറഞ്ഞു, "അല്ല, ദൈവത്തിന്റെ വിശുദ്ധഭക്ഷണമാകും"
കാറിന്റെ ആക്സലറേഷന്‍ കളഞ്ഞു അവറ്റകള്‍.
നീ ശരിക്കും വല്യതമാശക്കാരനാണ്!
''എന്റെ മകനേ...''
''എന്റെ മകനേ, നിന്റെ ഹൃദയം നിന്റെ രാജ്യത്തിന് നൽകൂ''
''നിങ്ങളുടെ മനസ്സുകൊണ്ട് അതിനെ സമ്പന്നമാക്കുക''
''കഷ്ടങ്ങളിൽ നിന്നോ വഞ്ചനയിൽ നിന്നോ നിങ്ങൾ അതിനെ സംരക്ഷിച്ചില്ലെങ്കിൽ''
"പ്രയാസകരമായ സമയങ്ങളിൽ സിംഹത്തെപ്പോലെ നിൽക്കൂ"
''നിങ്ങളുടെ ചാമ്പ്യന്റെ നിലവിളി ലോകമെമ്പാടും പ്രചരിപ്പിക്കുക''
''എന്റെ മകനേ, ജീവിതം നിന്നെ നോക്കി പുഞ്ചിരിക്കുകയും നിന്നെ സംരക്ഷിക്കുകയും ചെയ്യട്ടെ...''
ഹേയ്, ഇതാ.. ഇതൊന്നുനോക്കൂ
കുട്ടീ, ഞാന്‍ നല്ല മൂഡില്ല്ല
- സമയം പാഴാക്കിയത് മതി! - ചങ്ങാതീ, സീരിയസ് ആവല്ലേ?
എന്തെങ്കിലും പ്രശ്നമുണ്ടെങ്കില്‍ ഞങ്ങളോടും കൂടി പറയൂ.
ഇരിക്കൂ നിങ്ങള്‍,, ഒരു പുകയെടുത്ത് കൂളാവൂ. ക്ഷമിക്കണം, ഞാന്‍ അയാളോട് ആണ് സംസാരിക്കുന്നത്.
ഇവിടെ മറ്റെല്ലാവരും കാത്തിരിക്കുകയാണ്.
നിങ്ങള്‍ക്ക് ആ വന്‍മതില്‍ ചാടിക്കടക്കാന്‍ കഴിയുമെങ്കില്‍ പൊയ്ക്കോളൂ... അല്ലെങ്കില്‍ ഞാന്‍ ഒരു ഹെലിക്കോപ്റ്റര്‍ കൊണ്ടുവരണോ?
-നിങ്ങളുടെ മകന്‍ ആശുപത്രിയിലാണെന്ന് കരുതി ഞങ്ങളെയും ഭ്രാന്ത് പിടിപ്പിക്കണോ? -മര്യാദയ്ക്ക് സംസാരിക്കണം.
- ഒരു പുകയെടുക്കൂ - എനിക്ക് വലിക്കണ്ട.
- നിങ്ങളെന്നെ അപമാനിക്കുകയാണ് - അപമാനിക്കുകയോ?
- എന്റെ മകനെക്കുറിച്ച് മിണ്ടരുത്. - ഞാന്‍ കാണിച്ചുതരാടാ
ഇവിടെ വാ!
അയാളെ പിടിച്ചു മാറ്റൂ.
അറിവും സംസ്കാരമില്ലാത്ത പരനാറി!
തന്തയില്ലാത്ത നാണംകെട്ടവനേ! 250 ഷെക്കാള്‍ എണ്ണിമേടിച്ചിട്ടാണ്!
നിന്റെ പണം എടുത്ത് ഉടന്‍ സ്ഥലം കാലിയാക്ക്!
നാണക്കേടാണിത് ചങ്ങായിമാരെ. ഒന്ന് മതിയാക്കുന്നുണ്ടോ?
എന്തിനാ ഇതെല്ലാം?
അയാളുടെ മകന്‍ ആശുപത്രിയിലാണ്. നീയെന്താ അത് മനസ്സിലാവാത്ത മണ്ടനാ.
നീയെന്താ വിചാരിച്ചത്, ഇത് പബ്ലിക് ട്രാന്‍സ്പോര്‍ട്ട് ആണെന്നാ?
നമ്മള്‍ എല്ലാം കാത്തിരിക്കയാണ്!
ആ പണം ഇങ്ങുകൊണ്ടുവാ. എനിക്കുതാ!
ഈ പണം നിന്റെ കയ്യില്‍ തന്നെ വെക്കൂ. നാണക്കേട്‌.
പണം നിന്റെ കയ്യില്‍ത്തന്നെ ഇരിക്കട്ടെ.
ഇതാ കണ്ടില്ലേ .. പോകാനുള്ള കാറുകള്‍ എത്തി നിങ്ങൾക്ക് അൽപ്പം ക്ഷമ കാണിക്കാമായിരുന്നില്ലേ?
അവള്‍ നിര്‍ബന്ധമായും മുന്നില്‍ത്തന്നെ ഇരിക്കണം ആ ഡിക്കിയില്‍ നമുക്കൊപ്പം അവള്‍ക്കുപറ്റില്ല.
ശരി, ഞാനൊന്ന് പറഞ്ഞുനോക്കട്ടെ. തീര്‍ച്ചയായും.
നമ്മള്‍ 5 മിനിറ്റിനുള്ളിൽ പുറപ്പെടും.
എന്ത് മൈരാണ് നിങ്ങള്‍ ഇപ്പോള്‍ ഷൂട്ട്‌ ചെയ്യുന്നത്?
അത് മതിയാക്കൂ. അവരെങ്ങാനും ഇതുകണ്ടാൽ അവർ ഓടി വരും.
- പരിഭ്രമിക്കാതിരിക്കൂ. - മിണ്ടിപ്പോകരുത്.
പ്രശ്നമില്ല, അവരംഗീകരിച്ചു.
അവള്‍ കാറിന്റെ മുന്‍സീറ്റില്‍ ഇരിക്കട്ടെ.
നിങ്ങള്‍ അയാള്‍ക്കൊപ്പം കാറിന്റെ മുന്‍സീറ്റില്‍ ഇരിക്കണം. നിങ്ങളുടെ ക്യാമറ അയാള്‍ കാണരുത്. ഓ കെ?
ഒന്നും റിക്കോര്‍ഡ് ചെയ്യാന്‍ പാടില്ല.
റിലാക്സായിരിക്കൂ.
എല്ലാം ശരിയാകും. ഭയപ്പെടേണ്ട.
ഞാന്‍ റിലാക്സാണ്. നിങ്ങളാണ് ഏറ്റവും റിലാക്സാകേണ്ടത് എന്നാണ് ഞാന്‍ വിചാരിക്കുന്നത്.
(ഹീബ്രു) ചങ്ങാതീ.. പറയൂ.. കേള്‍ക്കുന്നുണ്ട്.
നീ പെട്ടു എന്ന് പറഞ്ഞാല്‍ എന്താ ഉദ്ദേശിക്കുന്നത്?
പക്ഷേ അത് നീ ശ്രദ്ധിക്കേണ്ടതായിരുന്നു.. തന്തയില്ലാത്തവനെ.
നീ അത് മറയ്ക്കേണ്ടതായിരുന്നു.
നാശം.. നിന്റെ അമ്മയ്ക്ക്...
എന്തുപറ്റി.. പോലീസ് അവരെ പിടിച്ചോ?
(ഹീബ്രു) നീ എന്താ പറഞ്ഞത്?
ഞാന്‍ പറഞ്ഞത് നിനക്ക് എങ്ങിനെ മനസ്സിലായി?
-നിന്റെ ശരീരഭാഷയില്‍ നിന്നും എനിക്ക് മനസ്സിലായി. -നിന്റെ വൃത്തികെട്ട കള്ളം എന്നോടുവേണ്ട.
നിന്റെ നാട്യം എന്നോടുവേണ്ട.
- എവിടെയാ നീ ഈ പോകുന്നത്? - ഷട്ട് അപ്!
പിന്നോട്ടിരിക്ക്!
ഇതുപോലെ നിന്നോണം. അനങ്ങിപ്പോകരുത്.
- അവന്‍ വണ്ടിയെടുക്കുന്നില്ലേ? - ശബ്ദമുണ്ടാക്കാതിരിക്കൂ.
നമ്മള്‍ ചെക്ക് പോസ്റ്റ്‌ കടക്കാന്‍ പോവുകയാണെന്ന് തോന്നുന്നു.
ഇതെത്രസമയം എടുക്കും.?
നിന്റെ ഒരു നരകത്തിന്റെ കല്യാണം അമീര്‍. ഞാന്‍ ഈ തീട്ടത്തില്‍ അവസാനിക്കേണ്ട കാര്യമില്ലായിരുന്നു.
എത്രസമയം ഇങ്ങനെ?
ഇതെന്താണ്?
ഞാന്‍ ജര്‍മ്മനിയില്‍ നിന്നുള്ള ഒരു ചലച്ചിത്ര സംവിധായികയാണ്. ഞാന്‍ സത്യം ചെയ്യാം.. സത്യമായിട്ടും.
മിണ്ടാതിരി!
എന്തു പുല്ലാണിത്?
എന്ത് മൈരാണിത്?
-പറയൂ.. എന്ത് മൈരാണിത്? -അത്...
ഞാനിത് ഡിലിറ്റ് ചെയ്യാം.. അത് ഒന്നുമില്ല..
- (ഹീബ്രു) പോലീസ് അതാ വന്നു. - എന്ത്?
- (ഹീബ്രു) അവര്‍ ഏതുനിമിഷവും ഇവിടെയെത്തും.
നിങ്ങൾ എന്താ നിങ്ങളുടെ സുന്ദരിയായ കാമുകിയെ വിളിക്കാത്തത്?
- എനിക്ക് റേഞ്ച് ഇല്ല. - ഞാൻ നോക്കട്ടെ.
എന്റെതിലും റേഞ്ച് കാണിക്കുന്നില്ല.
നിന്റെയോ?
എന്റേത് നേരത്തെ ചത്തു.
ഹലോ! സല്‍വാ?
ഞാന്‍ വഴിയിലാണ്. ഇപ്പോള്‍ ചെക്ക്‌ പോയന്റ് കഴിഞ്ഞതേയുള്ളൂ.
അല്ല, കാറില്‍ നിന്നാണ് ആ മ്യൂസിക് കേള്‍ക്കുന്നത്.
സല്‍വാ? ഹലോ?
-നിങ്ങൾക്ക് ഇപ്പോഴും സിഗ്നൽ ഉണ്ടെങ്കിൽ നമുക്ക് ആനിയെ വിളിക്കണം. -ഉണ്ട് .. ഇതാ നോക്കിക്കോളൂ
കിഫാ!
- നമ്മള്‍ കുടുങ്ങി. - അവൾ നമ്മളെ വിറ്റുവെന്ന് തോന്നുന്നു!
- ഒച്ചയുണ്ടാക്കാതിരിക്കൂ - കിഫാ...
ശാന്തരാകൂ..
കിഫാ.. ഞാന്‍ പറയുന്നത് കേള്‍ക്കാമോ?
എങ്ങിനെയാ ഈ ഡിക്കി തുറക്കുന്നത്?
- ശ്...ശ്... മിണ്ടാതെ! - അത് ആനിയാണ്.
- നമ്മള്‍ എവിടെയാണ്? - എനിക്കറിയില്ല.
എവിടെയുമല്ലാത്ത ഒരിടത്ത്. എനിക്കറിയില്ല. ഞാനെങ്ങിനെ ഇതുതുറക്കും.
- അവിടെ പട്ടാളക്കാരുണ്ടോ? - ഇല്ല... ഇല്ല
- എങ്കില്‍ ഡിക്കി തുറക്കൂ! - ഞാന്‍ ശ്രമിക്കുന്നുണ്ട്.
- കാറിന്റെ ഉള്ളില്‍നിന്നും ഡിക്കി തുറക്കൂ.
- ഇതെങ്ങിനെ തുറക്കും എന്ന് എനിക്കൊരു പിയുമില്ല. - കാറിന്റെ ഉള്ളില്‍ നിന്നും തുറക്കൂ.
റാമി.. എഴുന്നേല്‍ക്ക്.!
വലിക്കാന്‍ പറ്റുന്ന വല്ല ഹാന്റിലും ഉണ്ടോന്നുനോക്കൂ.
ശ്വാസമെടുക്കൂ മോനെ... എല്ലാം ശരിയാകും.
എന്തുപറ്റി അവന്. വരൂ.. എടുക്കൂ..!
റാമി.. റാമി !
എഴുന്നേല്‍ക്കൂ.. മോനെ എഴുന്നേല്‍ക്കൂ. മെല്ലെ ശ്വാസം എടുക്കൂ..
ശ്വാസം എടുക്കൂ.. ദീര്‍ഘ ശ്വാസം!
വെള്ളം എടുക്കൂ.. നിങ്ങളുടെ കയ്യില്‍ ഇല്ലേ?
ശ്വസിക്കൂ.. മോനെ.. ശ്വസിക്കൂ.
റാമി!
എല്ലാം ശരിയായി. നമ്മള്‍ പുറത്തെത്തി.
നമ്മള്‍ സുരക്ഷിതരാണ്‌... ഇപ്പോള്‍ നമ്മള്‍ സുരക്ഷിതരാണ്‌.
നീ ഞങ്ങളെഎല്ലാം പേടിപ്പിച്ചു. ശ്വസിക്കൂ.. കുറച്ച് വെള്ളം കുടിക്കൂ.
നിങ്ങള്‍ ഓ കെ യല്ലേ?
മെല്ലെ ശ്വസിക്കൂ.
ഞാന്‍ ഇപ്പോള്‍ മുതല്‍ പ്രാര്‍ത്ഥിക്കുകയായി. അള്ളാ അല്ലാതെ മറ്റു ദൈവമില്ല.
ഞങ്ങളെ അനുഗ്രഹിക്കണമേ.. പരമകാരുണികനേ...
നിങ്ങള്‍ പ്രാര്‍ത്ഥിക്കാന്‍ തുടങ്ങി?
ഞാന്‍ പാന്റില്‍ മൂത്രമൊഴിച്ചു.
നിങ്ങള്‍ ഓ കെ യല്ലേ?
എല്ലാം ഒരു ........
എല്ലാം ഒരു കുഴപ്പവുമില്ലായിരുന്നു. ഞങ്ങള്‍ ഡ്രൈവ് ചെയ്യുകയായിരുന്നു.
അയാള്‍ റേഡിയോയില്‍ നിന്നുള്ള പാട്ടുകള്‍ വെച്ചിരുന്നു.
അപ്പോള്‍ പെട്ടെന്ന്..
അയാള്‍ക്ക് ഒരു ഫോണ്‍കോള്‍ വന്നു..
ഞാന്‍ വിചാരിക്കുന്നത്.. അതില്‍ അയാള്‍ അവരോടു പറയുന്നുണ്ടായിരുന്നു...
ആദ്യംപോയ കാര്‍ പിടിക്കപ്പെട്ടു എന്ന്.
നിനക്കതെങ്ങിനെ മനസ്സിലായി?
അയാളുടെ ശരീര ഭാഷയില്‍ നിന്ന്.
അവൻ വല്ലാതെ ഭയന്നുപോയി, അതിന്റെ കാരണം അതു മാത്രമായിരിക്കുമെന്ന് ഞാൻ ഊഹിച്ചു...
അതവനെ വല്ലാതെ തകര്‍ത്തുകളഞ്ഞു.
നിങ്ങളുടെ ക്യാമറ ഉപയോഗിച്ചതും അവനെ ഭയപ്പെടുത്തിയോ?
അവന്‍ അവന്റെയും കൂട്ടാളികളുടെയും വീഡിയോ അതില്‍ കണ്ടു..
പോലീസ് വരുന്നുണ്ടെന്ന് ഞാന്‍ അവനോടു പറഞ്ഞു.
അവന്‍ അവന്റെ തോക്കുപയോഗിച്ച് എന്റെ തലയില്‍ ആഞ്ഞടിച്ചു..
നിങ്ങളുടെ സിനിമ കൊണ്ട് നിങ്ങള്‍ ഞങ്ങളെ കൊലക്ക് കൊടുക്കുകയാണ്!
അതെ.
നീ ഓ കെ യല്ലേ?
ഞാന്‍ നിങ്ങളോട് രണ്ടുപേരോടും പറഞ്ഞിരുന്നു, ഒരിക്കലും ഷൂട്ട്‌ ചെയ്യരുതെന്ന്.
നിങ്ങളുടെ മറ്റടത്തെ സിനിമ കാരണം ഈ കുഞ്ഞ് കൊല്ലപ്പെടുമായിരുന്നു.
- ചൂടാവേണ്ട. അവളും മരിക്കുമായിരുന്നു. - നമ്മളെല്ലാം മരിക്കുമായിരുന്നു.
ആനീ..
ഞാൻ മുമ്പ് മതിലുകടന്ന സ്ഥലത്തേക്ക് നിങ്ങളെ കൊണ്ടുപോയാലോ?
മറുഭാഗത്തെ മതിലിന് അവിടെ ഉയരം കുറവാണ്.
നമുടെ കയ്യിലുള്ളത് ഒരു ഇസ്രായേലി കാറാണ്. നമുക്ക് എന്തുകൊണ്ട് നാട്ടുകാരുടെ ചെക്ക്പോയന്റിലൂടെ പൊയ്ക്കൂടാ?
ഒരു കാര്യവുമില്ല. തനിച്ച് പോയാല്‍ മതി.
- ആ ചെക്ക് പോയിന്റ് എങ്ങിനെയുള്ളതാണ്? - അവർ എപ്പോഴും ഐഡികൾ പരിശോധിക്കാറൊന്നുമില്ല.
നിങ്ങള്‍ക്ക് ഒരു കൂൾ ലുക്ക് ഉണ്ടെങ്കിൽ മറ്റെല്ലാം ഭാഗ്യമാണ്.
അവർ ഹീബ്രുവിൽ ചോദിക്കും, "എല്ലാം ഓ കെ യല്ലേ?". നിങ്ങൾ പറയണം, "എല്ലാം നല്ലതാണ്, സുഹൃത്തേ."
അഥവാ ആ പട്ടാളക്കാരന്‍ പരിശോധിക്കാന്‍ തുനിഞ്ഞാല്‍ നിങ്ങള്‍ ഫുള്‍ ഫോമില്‍ ആവണം.
അവരോട് പറയണം, "ഹലോ! എങ്ങനെ പോകുന്നു? ഗംഭീരം!"
- ഞാനതിലൂടെ രണ്ടുതവണ കടന്നിട്ടുണ്ട്. - നിങ്ങള്‍ക്ക് ഹീബ്രു സംസാരിക്കാന്‍ കഴിയുമോ?
എനിക്കാകെ ആ രണ്ടു വാക്കേ അറിയൂ.
- പിന്നെന്തുകൊണ്ടാണ് നിങ്ങൾ അത് ചെയ്യാത്തത്? - എനിക്ക് ഇസ്രായേലി കാർ ഇല്ല.
കല്യാണം കഴിക്കുന്ന നിങ്ങളുടെ കസിൻസോ? അവർ നിങ്ങളെ കൊണ്ടുപോകാത്തതെന്താണ്?
റാമിയുടെ ആശയമാണ് നല്ലതെന്ന് എനിക്കുതോന്നുന്നു.
വലിയ കുഴപ്പങ്ങളില്‍ നമ്മള്‍ ചെന്നുചാടരുത്.
നിങ്ങളുടെ ഗേള്‍ ഫ്രണ്ട് വരുന്നുണ്ട്. അവരോട് കാര്യങ്ങള്‍ പറയൂ.
ആരുടെയും ജീവൻ അപകടത്തിലാക്കണമെന്ന് ഞാന്‍ വിചാരിച്ചിട്ടില്ല.
എന്നോട് ക്ഷമിക്കണം, ദയവായി...
നമുക്ക് പോകാം.
ഞാന്‍ റാമിയെ നോക്കിയിട്ടുവരാം. അവന്‍ പോയിട്ട് ഒരുപാട് നേരമായല്ലോ.
ഞാൻ നിങ്ങളുടെ ഫോൺ ഉപയോഗിച്ചോട്ടെ?
എന്റെ ഫോണില്‍ കാശില്ല.
പക്ഷേ അവൾക്ക് ഒരു പലസ്തീനിയൻ നമ്പർ ഉണ്ട്.
- നിങ്ങളുടെ ഫോൺ ഇദ്ദേഹത്തിനു കൊടുക്കാമോ?
- തീർച്ചയായും കൊടുക്കാം
നന്ദി.
സല്‍വാ ?
ഇത് സൽവയുടെ ഫോണല്ലേ?
(ഹീബ്രു) നിങ്ങള്‍ ആരാണ്?
(ഹീബ്രു) അല്ല, ഇത് എന്റെ ഫോൺ അല്ല. ഞാൻ അവര്‍ക്കു കൊടുക്കാം.
(ഹീബ്രു) അതെ. അവള്‍ സുഖമായിരിക്കുന്നു.
(ഹീബ്രു) ഇന്ന് അവളെ കണ്ടുമുട്ടിയ ഒരു സുഹൃത്താണ് ഞാൻ.
(ഹീബ്രു) നിങ്ങളാരാണ്‌?
(ഹീബ്രു) ഞാന്‍ അവളോട്‌ എന്തെങ്കിലും പറയണോ?
ശരി, ഓ കെ.
നിങ്ങൾ റാമിയെ ഒന്ന് പരിശോധിക്കുന്നത് നല്ലതാണ്. അവനു അത്ര ശരിയായിട്ടില്ല.
എന്തു പറ്റി റാമീ?
എങ്ങനെയുണ്ട് ഇപ്പോൾ?
എനിക്കറിയില്ല.
- എനിക്ക് വീട്ടിൽ പോകണം. - എന്തുപറ്റി, എന്താ പ്രശ്നം?
ഒന്നുമില്ല. എനിക്ക് ഭയമൊന്നുമില്ല.
പക്ഷെ എനിക്ക് വീട്ടിൽ പോകണം.
ശ്രദ്ധിക്കൂ, ഒരു മികച്ച തൊഴിലാളിയെ വേണമെന്ന് എന്റെ സുഹൃത്ത് പറഞ്ഞിട്ടുണ്ട്. നിന്നെപ്പോലെ സൂപ്പറായ ഒരാളെ.
അദ്ദേഹം ഈ പുതിയ വർക്ക്‌ഷോപ്പ് ആരംഭിച്ചു, അവിടെ നിനക്ക് കിടക്കാനും ഇടംകിട്ടും.
ഇനി നീ തീരുമാനിച്ചാല്‍ മതി.
എവിടെയാണ് ഈ ജോലി ? ആറാറയിൽ. മുമ്പ് നീ അവിടെ ജോലി ചെയ്തിട്ടുണ്ടോ?
ആറാറ? ഇല്ല.
- എങ്കിലും ഉറപ്പായി എനിക്കവിടെ ജോലി ചെയ്യാൻ കഴിയും. - വളരെ നല്ലത്.
മറ്റൊരു ജോടി പാന്റ് കയ്യിലുണ്ടോ? -എന്റെ കയ്യിലുണ്ട്.
ശരി, ബാത്റൂമിൽ പോയി മാറൂ.
- അവിടെയോ? - അതെ.
- നിനക്ക് തനിയെ പോകാന്‍ കഴിയുമോ? - പോകാം.
ആ സെറ്റിൽമെന്റ് ചിത്രീകരിക്കാൻ താത്പര്യമുണ്ടോ?
ക്ഷമിക്കണം, അൽപ്പം വേഗത കുറയ്ക്കുന്നതില്‍ കുഴപ്പമുണ്ടോ?
- നിങ്ങൾക്ക് അതിനെക്കുറിച്ച് സംസാരിക്കാമോ? - തീര്‍ച്ചയായും
- 200-ലധികം ജനവാസ കേന്ദ്രങ്ങൾ ഇങ്ങനെ വ്യാപിച്ചുകിടക്കുന്നു... - ഒരുമിനുട്ട്, ഞാൻ ജനാല ഒന്നടച്ചോട്ടെ
- തയ്യാറാണോ? - അതെ
- 200-ലധികം ജനവാസകേന്ദ്രങ്ങൾ അർബുദം പോലെ ഇവിടെ വ്യാപിച്ചുകിടക്കുന്നു... - ഇവിടെ മാത്രമല്ല
- ക്ഷമിക്കണം? - അയാള്‍ പറഞ്ഞത് ഇവിടെയെന്നാണ്.
ഇവിടമെല്ലാം എന്നാണയാള്‍ പറയേണ്ടിയിരുന്നത്.
റെഡിയല്ലേ?
വെസ്റ്റ് ബാങ്കിലാകമാനം 200-ലധികം ജനവാസ കേന്ദ്രങ്ങൾ അർബുദം പോലെ വ്യാപിച്ചുകിടക്കുന്നു. 5 ലക്ഷത്തിലധികം കുടിയേറ്റക്കാരും.
അവര്‍ക്കാവശ്യമുള്ളപ്പോഴെല്ലാം അവര്‍ വെസ്റ്റ് ബാങ്കിന് അകത്തേക്കും പുറത്തേക്കും പോകുന്നു. മാത്രമല്ല ഇവിടത്തെ ജലത്തിന്റെ 80 ശതമാനവും അവര്‍ നിയന്ത്രിക്കുന്നുt
നിന്റെ സംസാരം വിക്കിപ്പീഡിയ മാതിരിയുണ്ട്.
- പിന്നെങ്ങിനെയാണ് പറയേണ്ടത്? - നിന്റേതായ രീതിയില്‍ പറയുക.
- ഓ കെ റെഡി? - അതെ.
200-ലധികം ജനവാസ കേന്ദ്രങ്ങൾ ... - നിർത്തൂ, നിനക്ക് ഭ്രാന്താണ്
ശരി, നമുക്ക് റാമിയോട് ചോദിക്കാം
- നിനക്ക് എന്തെങ്കിലും പറയാമല്ലോ? - ഞാൻ എന്ത് പറയാനാണ്?
എന്തും... നിന്റെ പ്രശ്നങ്ങൾ.
എന്തിനാണ് ഇത്രയും റിസ്ക് അവന്‍ എടുക്കുന്നതെന്ന് ചോദിക്കൂ? ഈ ചെറുപ്പത്തില്‍..?
നീ എന്തിനാണ് ഈ റിസ്ക് എടുക്കുന്നത്? നീ തീരെ ചെറുപ്പമല്ലേ?
ഞാൻ ജോലിക്കായി അതിനകത്തു കടക്കണം... ജീവിക്കണം എന്നുള്ളത് കൊണ്ട്... പിന്നെ.. അത്രമാത്രം.
പിന്നെ.. ഫുട്ബോൾ സെലിബ്രിറ്റിയായ മുഹമ്മദ് സലായെ ഞാൻ ആരാധിക്കുന്നു.
ഒരു ചെക്ക് പോയിന്റ്!!
ശ്രദ്ധിക്കൂ, ചെക്ക് പോയന്റില്‍ ഈ കാർ നിങ്ങൾ ഓടിക്കുന്നതാണ് നല്ലതെന്ന് എനിക്ക് തോന്നുന്നു.
എനിക്ക് ഈ കാർ ഓടിക്കാൻ പോലും അനുവാദമില്ല
നിങ്ങൾ ഇവിടെ വരണമെന്നാണ് ഞാൻ വിചാരിക്കുന്നത്.
നിങ്ങള്‍ എങ്ങിനെ ഇനി സീറ്റുകള്‍ മാറും?
- റാമി. -എന്താണ്?
- പുറത്ത് പോയി മൂത്രമോഴിക്കുക. അല്ലെങ്കിൽ അങ്ങിനെ അഭിനയിക്കുക! പെട്ടെന്ന്! - ഇല്ല... ഞാനെന്തിനാ?
- ഞാന്‍ ചെയ്യാം. - വേണ്ട. ആയില്ല!
ആ കുപ്പി എനിക്ക് തരൂ.
ശ്രദ്ധിക്കൂ, ഞാൻ പുറത്ത് പോയി ബോണറ്റ് തുറക്കുമ്പോൾ നിങ്ങള്‍ ഇവിടെ വന്നിരിക്കണം
- അവൾ ഇവിടെ ഇരുന്നാൽ, നീ പിൻസീറ്റിലേക്ക് മാറണം. - ശരി.
ആ കാറുകണ്ടില്ലേ?
ഈ കാർ കണ്ടോ? നാമും അങ്ങിനെ പോകണം. ഇസ്രായേലി നമ്പര്‍ പ്ലേറ്റ് ഉള്ളതിനാൽ നമ്മുക്കും അങ്ങിനെപോകാം.
നമുക്ക് ഈ എല്ലാ കാറുകളും കടന്നുപോകാം.
(ഹീബ്രു ) ഹലോ.. എല്ലാം ഓ കെ യല്ലേ?
- ഇംഗ്ലീഷില്‍ സംസാരിക്കാമോ? - തീര്‍ച്ചയായും.
നിങ്ങൾ എവിടെ നിന്നാണ് വരുന്നത് ? - ജര്‍മ്മനിയില്‍ നിന്ന്
- ജർമ്മനി... നിങ്ങളുടെ പാസ്പോർട്ട് കാണിക്കൂ?
- (ഹീബ്രു ) ഹലോ.. നിങ്ങള്‍ എവിടുന്നാ? - തുൽക്കാരം
- തുൽക്കാരം.. നിങ്ങളുടെ ഐ ഡി കാണിക്കൂ.
തുറക്കൂ.
നിങ്ങളുടെ ഐ ഡി തരൂ.
- നിങ്ങൾ എവിടെക്കാണ് പോകുന്നത്? - റാമല്ല
- റാമല്ല..
- എന്തിന്? - യാത്രചെയ്യാന്‍.
നിങ്ങൾക്ക് പലസ്തീൻകാരെ ഇഷ്ടമാണോ?
നിങ്ങൾക്ക് അക്രമം ഇഷ്ടമാണ്!
എക്സ്ക്യൂസ് മീ?
പൊയ്ക്കോളൂ.. വണ്ടിയെടുക്കൂ.
ആ സ്ഥലം എനിക്കറിയാമെന്ന് ഞാന്‍ പറഞ്ഞതല്ലേ! ഇതാണാ കൃത്യം സ്ഥലം.
- നിനക്ക് ഭ്രാന്താണ്, ഈ മതിൽ കടക്കുക അസാധ്യമാണ്! - ഞാൻ കയറി കാണിക്കാം, മനുഷ്യാ!
- എനിക്കാവുമോ? - ഇതത്ര ആനക്കാര്യമൊന്നുമല്ല.. എളുപ്പമാണ്.
എളുപ്പം?!
- നീ എങ്ങനെ കയറും? - എന്നെ ഒന്ന് സഹായിക്കൂ, ഞാൻ കാണിച്ചുതരാം.
- എന്തുപറ്റി? - മസില്‍ പിടിച്ചതാ!
-അപ്പുറത്തും സുരക്ഷിതമാണോ? -ഞാന്‍ മുകളിലെത്തി നോക്കട്ടെ. നേരത്തെ അവിടെ ഫാക്റ്ററികളായിരുന്നു.
- സ്മാര്‍ട്ട് കഴുവേറി - മിണ്ടാതിരിക്കൂ.. ദൈവത്തെയോര്‍ത്ത്.
മതി കിഫാ.. അവന്‍ ശ്രദ്ധിച്ച് കയറട്ടെ!
ഹേയ്, ഇറങ്ങെടാ.. ഇത് ഞങ്ങളുടെ ഏരിയയാണ്.
-എന്താ നിങ്ങളിവിടെ കാട്ടുന്നത്? -സമാധാനപ്പെടൂ..
-എന്താ നിങ്ങളുടെ പരിപാടി? -ഇത് ഒര്‍ട്ടേഗയോ മാസ്ഡയോ അയച്ച ആളാണോ?
-നിങ്ങള്‍ എന്തിനെക്കുറിച്ചാ പറയുന്നത്? -ആരാ നിങ്ങളെ ഇങ്ങോട്ടയച്ചത്?
- ശാന്തരാകൂ.. - ഞാന്‍ ശാന്തനാവാന്‍ ഉദ്ദേശിച്ചിട്ടില്ല.
-എന്താ നിങ്ങള്‍ക്ക് വേണ്ടത്? -നിങ്ങള്‍ പണം തന്നേ പറ്റൂ!
-ഇത് ഞങ്ങളുടെ മതില്‍ ആണ്. -അതെയോ? നിങ്ങളുടെ മതിലോ?
ഇത് നിങ്ങളുടെ മതിലോ, തന്തയില്ലാത്ത തായോളികളെ...
- ഇവിടെ ഇരിക്കട്ടെ - തീര്‍ച്ചയായും.
പാവം റാമിയുടെ രണ്ടു എല്ലുകള്‍ പൊട്ടി.
കിഫ തന്റെ കുടുംബത്തെ വിളിച്ചു.. അവർ ഇങ്ങോട്ടുള്ള യാത്രയിലാണ്.
നിങ്ങൾ ഇനി എന്താണ് ചെയ്യാൻ പോകുന്നത്?
എനിക്കും ഒന്നുതരുമോ? ഒരു പുക?
ഒറ്റ പുക?
താങ്ക് യു.
നിങ്ങൾക്കെങ്ങനെ ഇത്ര നന്നായി ഇംഗ്ലീഷ് സംസാരിക്കാന്‍ കഴിയുന്നു?
അത്, ഞങ്ങള്‍ സ്കൂളില്‍ ഇംഗ്ലീഷ് പഠിക്കുന്നുണ്ട്.
റാമിയ്ക്കും മറ്റുള്ളവര്‍ക്കും എന്നാല്‍ അത്ര നന്നായി സംസാരിക്കാന്‍ കഴിയുന്നില്ലല്ലോ?
ചിലപ്പോള്‍ ഞാനൊരു നല്ല കുട്ടിയായതുകൊണ്ടാവാം.
എന്റെ മകനെ ഇന്ന് രാവിലെ ഒരു കാറിടിച്ചു.
അറിഞ്ഞു.
ഞാനറിഞ്ഞിരുന്നു, കിഫാ എന്നോട് പറഞ്ഞിരുന്നു.
-ഇപ്പോള്‍ അവനു എങ്ങിനെയുണ്ട്? -ഒരു ഓപ്പറേഷന്‍ കഴിഞ്ഞു.
പരിക്ക് എത്രമാത്രമുണ്ട് എന്നതിനെപറ്റി എനിക്കൊരു പിടിയുമില്ല.
ഞാന്‍ കുടുംബത്തിന്റെ ഒപ്പമുണ്ടാവണമായിരുന്നു. മകന്റെ അടുത്ത്. എന്നിട്ട് എന്നെ നോക്കൂ.!
എന്നോട് ക്ഷമിക്കണം.
നിങ്ങള്‍ കുമ്പസാരിക്കാറുണ്ടോ?
കുമ്പസാരിക്കാറില്ലേ?
-പള്ളിയിലെന്നപോലെയോ? -അതെ.
ഞാൻ അജ്ഞേയവാദിയാണ്
നന്നായി, എനിക്ക് നിന്നോട് ഒരു കുറ്റസമ്മതമുണ്ട്.
-ഞാന്‍ അവനോടു കള്ളം പറഞ്ഞു. -ആരോട്?
ആ കുട്ടിയോട്. റാമിയോട്.
ഞാൻ അവന് ഒരു ജോലി വാഗ്ദാനം ചെയ്തു, അങ്ങനെയാണ് അവൻ മുമ്പേ കടന്ന ആ മതിലിനടുത്തേക്ക് നമ്മളെ കൊണ്ടുപോയത്
അവനാകെ വേണ്ടിയിരുന്നത് വീട്ടിലേക്ക് മടങ്ങുക മാത്രമായിരുന്നു.
ഇതാണ് എന്റെ ഏറ്റുപറച്ചിൽ. നിന്റേതോ?
പലസ്തീനില്‍ ശരിക്കും എവിടെയാണ് നിന്റെ പിതാവിന്റെ കുടുംബം?
നിങ്ങള്‍ക്കറിയാമോ...
കിഫാ ഒരു കള്ളം പറഞ്ഞതാണ്. എന്റെ അച്ഛന്‍ ഒരു പലസ്തീന്‍കാരനല്ല.
എനിക്കറിയാം.
അവന് അറിയാമോ നിങ്ങളുടെ പിതാവ് ഒരു ഇസ്രയേല്‍കാരനാണെന്ന്?
എന്താ പ്രശ്നം?
ഇവര്‍ റാമിയെക്കുറിച്ച് പറയുകയായിരുന്നു.
വിഷമിക്കാനില്ല, അവനു ശരിയാവും.
അവർ നമ്മളെ ചോദ്യം ചെയ്യുകയാണെങ്കിൽ, ആ 3 മാന്ത്രിക വാക്യങ്ങള്‍ ഉപയോഗിക്കണം.
- എന്തുണ്ട് വിശേഷം? ഗംഭീരം. എല്ലാം ഓ കെ. - എല്ലാം ഓ കെ..
പറയുമ്പോള്‍ വലിച്ചു നീട്ടരുത്.. ആവേശഭരിതരുമാകരുത്.
നിങ്ങൾ ഫോണിലോ മറ്റോ തിരക്കിലാണെന്ന് നടിക്കുക.
ഇനി ഒരു റേഡിയോ സ്റ്റേഷൻ തിരഞ്ഞെടുക്കാം...
ആ ലൈനിലൂടെ പോവുക.
നമ്മൾ പാത മാറിയാൽ അത് വ്യക്തമാകും
ആ ലൈന്‍ ഓ കെ യാണെന്ന് തോന്നുന്നു.
അല്ല, അല്ല, അല്ല... നമ്മുക്ക് ആ വഴി...
- വായടയ്ക്കൂ. - മിണ്ടാതിരിക്കൂ.
- (ഹീബ്രു) ഹലോ. സുഖമാണോ? - എല്ലാം നല്ലതായിരിക്കുന്നു.
- ദയവായി ആ ഡിക്കി തുറക്കൂ. - അത് തുറന്നാനിരിക്കുന്നത്. ഞാന്‍ ഇറങ്ങണോ?
വേണ്ട. കുഴപ്പമില്ല. ഇരിക്കൂ.
നിങ്ങള്‍ ഒരു ഫോട്ടോഗ്രാഫര്‍ ആണോ? - എല്ലാം ഓ കെ യാണ്.
എന്റെ കാമുകനുവേണ്ടി എനിക്ക് നല്ലൊരു ലെൻസ് വാങ്ങണം. ഇന്ന് അവന്റെ ജന്മദിനമാണ്.
പക്ഷേ അവ വളരെ വിലകൂടിയതാണ്. നിങ്ങൾക്ക് എന്തെങ്കിലും നിര്‍ദ്ദേശിക്കാനുണ്ടോ?
ഇവര്‍ ഒരു മികച്ച ഫോട്ടോഗ്രാഫർ ആണ്.
(ഹീബ്രു) അവ ശരിക്കും വിലകൂടിയവയാണ്.
(ഹീബ്രു) എന്റേത് ഞാൻ ബെർലിനിൽ നിന്ന് ഓൺലൈനായി വാങ്ങിയതാണ്.
(ഹീബ്രു) ഇത് സെക്കൻഡ് ഹാൻഡ് ആണ്, പക്ഷേ നല്ല കണ്ടീഷനിലാണ്. 600 യൂറോയ്ക്ക് കിട്ടി.
(ഹീബ്രു) ഞാൻ അവരുടെ വെബ്‌സൈറ്റ് വിലാസം നൽകാം. പക്ഷേ നികുതി ഒഴിവാക്കുന്നതിന് അതിവിടേക്ക് അയക്കരുത്.
അങ്ങിനെ ചെയ്യുന്നതില്‍ സന്തോഷമേയുള്ളൂ.
(ഹീബ്രു) തീർച്ചയായും.
-(ഹീബ്രു) ഇത് ഉപയോഗിച്ചാല്‍ മതി. -നന്ദി
-ഗുഡ് നൈറ്റ് -ഗുഡ് നൈറ്റ്
വേണമെങ്കില്‍ ഇനി ഞാന്‍ ഓടിക്കാം.
ശരി.. ഓ കെ.
നീ എങ്ങിനെ ഹീബ്രു സംസാരിക്കുന്നു?
നീ സംസാരിക്കുകയും എന്താണ് അതിന്റെ കാര്യമെന്ന് വിശദീകരിക്കുകയും വേണം.
-എങ്ങിനെ നീ ഈ ഫക്കിംഗ് ഹീബ്രു സംസാരിക്കുന്നു? -ശരിയാ.. എനിക്ക് ഹീബ്രു സംസാരിക്കാനറിയാം.
അതുകൊണ്ട്? - കാര്‍ നിര്‍ത്തൂ!
അത് നിസ്സാരമായി എടുക്കൂ ചങ്ങാതീ.
ഈ ഫക്കിംഗ് കാര്‍ നിര്‍ത്താന്‍!
ഈ ഫക്കിംഗ് കാര്‍ നിര്‍ത്താനാണ് പറഞ്ഞത്!
നിനക്ക് ഭ്രാന്തുപിടിച്ചോ? എവിടെയാ നീയീ പോകുന്നത്?
പുറത്തിറങ്ങു!
-കാറില്‍ കയറൂ.. നമ്മള്‍ ചെക്ക്പോയന്റ് കടന്നതേയുള്ളൂ. -ഒരു മിനിറ്റ്!
നീ ഒരു ഇസ്രായേലിയാണോ?
ഇല്ല. എന്റെ ക്യാമറ ഇങ്ങു താ! ഇങ്ങു തിരിച്ചു തരാന്‍!
-ഇതിനല്ലേ നീ വന്നത്? -എന്ത്?
പാവങ്ങളായ പലസ്തീന്‍കാരുടെ ജീവിതം പകര്‍ത്താന്‍?
ഈ വിഷമകരമായ സാഹചര്യം മനസ്സിലാക്കാൻ എനിക്ക് താത്പര്യമുള്ളതുകൊണ്ടാകാം.
എന്നിട്ട് പോയി, സമാധാനവും സ്‌നേഹമുള്ള ഒരു ഇസ്രായേലി ഞങ്ങളെ എത്രമാത്രം ശ്രദ്ധിക്കുന്നു എന്നതിനെക്കുറിച്ചുള്ള നിങ്ങളുടെ ജോലിയുടെ ഭാഗമായ പ്രസന്റേഷന്‍ അവതരിപ്പിക്കണം അല്ലേ?
- നീ ഒരു മണ്ടനാണ്! - ആണ്. കാരണം എനിക്ക് നിന്നോട് സ്നേഹമുണ്ടായിരുന്നു.
എന്റെ ക്യാമറ തിരികെ തരൂ അതെനിക്ക് തിരിച്ചുതരൂ.
നിന്റെ പരമാവധി നീ പുറത്തെടുത്തുകഴിഞ്ഞോ?
നിങ്ങള്‍ എന്താണ് ഉദ്ദേശിക്കുന്നത്?
- അവൾ ആരാണെന്ന് അവൾ നിങ്ങളോട് പറഞ്ഞു, അതിന്? - നിങ്ങള്‍ക്ക് അതില്‍ കുഴപ്പമൊന്നും ഇല്ലാ?
ശരിയാണ്, അവള്‍ ജൂതയാണ്. നിങ്ങൾക്ക് അവളോടതിന് ഇപ്പോള്‍ പ്രതികാരം ചെയ്യണോ?
- നിങ്ങളും അവളുടെ പക്ഷം പിടിക്കുകയാണോ?
അവൾ ഇല്ലായിരുന്നെങ്കിൽ നമ്മള്‍ ആ ചെക്ക് പോയിന്റ് കടക്കില്ലായിരുന്നു!
നീ എന്നെ രാജ്യസ്നേഹം പഠിപ്പിക്കാന്‍ വരേണ്ട!
നിന്റെ നാടകവും കസിന്റെ കല്യാണവും മതിയാക്ക്. ഞാൻ എല്ലാ ദിവസവും ഈ തീട്ടത്തിലാണ് ജീവിക്കുന്നത്!
എന്റെ കുടുംബം എന്നില്‍ നിന്ന് വെറും 200 മീറ്റര്‍ അകലെയാണ്, ഈ നാശംപിടിച്ച മതിലിന്റെ അപ്പുറത്ത്!
ഇത് മനസ്സിലാക്കുന്നതാണ് നിനക്ക് നല്ലത് !
എന്റെ മകൻ ആശുപത്രിയിലാണ്. നിനക്കും നിന്റെ മൈര് തോന്ന്യാസത്തിനും കളയാന്‍ എനിക്ക് സമയമില്ല.
ആ ക്യാമറ ഇങ്ങുതരൂ..
ആ ക്യാമറ തരാനാണ് പറഞ്ഞത്!
പോയി വണ്ടിയില്‍ കയറൂ.
നിന്റെ ക്യാമറ ഇതാ. പോയി വണ്ടിയില്‍ കയറു.
എന്നോട് ക്ഷമിക്കണേ.. മുത്തേ!
ഇത്രയും വൈകിയതിനു എന്നോട് പൊറുക്കണേ.
എന്റെ കൈയ്യിൽ നിന്ന് പോയി കാര്യങ്ങള്‍.
എല്ലാം തെറ്റിയ ദിവസമായിരുന്നു.
- എങ്ങിനെയുണ്ടിവന് ഇപ്പോള്‍ - ഇപ്പോള്‍ സ്റ്റഡിയാണ്.
മാജിദ്, പൊന്നുമോനെ.
ഉപ്പയുടെ പോന്നുമോനാണ് നീ.
ഇവിടെയുണ്ട് അവന്‍.
നൂറാ? ഡാഡിയുടെ പൊന്നുമോളെ!
മറിയുമ്മ എവിടെ? ഞാനവളോട് സംസാരിക്കട്ടെ.
മറിയുമ്മാ?
ഉപ്പയുടെ പൊന്നുകട്ടേ.
നിങ്ങൾ റെഡിയല്ലേ? ബാൽക്കണിയിൽ നിന്റെ കൂടെ ആരൊക്കെയുണ്ട്?
ശരി. മാജിദ്, നൂറാ, പിന്നെ ഉമ്മയും.
നിനക്ക് എന്നെ കാണാമോ?
ഇനി അഞ്ചുവരെ എണ്ണാം.
1..2..3..4..5.
മറിയുമ്മാ! ഉപ്പയുടെ ചക്കരമുത്തേ!
ഇത് അതിശയകരമാണ്.
വിസ്മയകരമായ ഒരു സര്‍പ്രൈസ്!
- നിങ്ങളെ മിസ്‌ ചെയ്യുന്നു. - എനിക്ക് നിന്നെയും
- ഞാന്‍ ഉറങ്ങാന്‍ പോകുന്നു. - ഗുഡ്നൈറ്റ്.
നിങ്ങള്‍ക്ക് തിരിച്ചും. കുട്ടികള്‍ക്ക് എന്റെ ഉമ്മ കൊടുക്കൂ.
- തീര്‍ച്ചയായും. - ബൈ
-ഉമ്മാ, നാളത്തെ ബ്രേക്ക്ഫാസ്റ്റ് നമുക്ക് ഒരുമിച്ചാക്കിയാലോ? -തീര്‍ച്ചയായും.
- എന്താണ് ഉമ്മാ ഉണ്ടാക്കാന്‍ പോകുന്നത്? - ഞാനവര്‍ക്ക് ഇഷ്ടപ്പെട്ടതെല്ലാം ഉണ്ടാക്കും.
ദൈവം അനുഗ്രഹിക്കട്ടെ.
എന്തെങ്കിലും സാധനങ്ങള്‍ വാങ്ങാനുണ്ടോ?
നമുക്കിവിടെ എല്ലാമുണ്ട്. കട്ടതൈര്, ഒലീവെണ്ണ, തബൂന്‍ റൊട്ടി..
മനയേഷ്, മുട്ടപൊരി, ബാബാ ഗനൌഷ്..
ഉച്ചയ്ക്ക് ഞാന്‍ ബിരിയാണിയുണ്ടാക്കും. മാജിദിന് അത് ഭയങ്കര ഇഷ്ടമാണ്.
ഇത്രയും വിഭവങ്ങളുണ്ടാക്കാന്‍ ഉമ്മ 4 മണിക്കുതന്നെ എഴുന്നേല്‍ക്കേണ്ടിവരും.
മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍ (ഓപ്പണ്‍ ഫ്രെയിം, പയ്യന്നൂര്‍)